‘Mak, I Can’t Stop Baca Quran, Dah Ketagih Ni…’ 5 Tips Ibu Ini Buat Anaknya Cintakan Al-Quran

Walaupun zaman teknologi semakin canggih, masih ramai ibu yang berkesedaran untuk memupuk pendidikan Al-Quran sedari awal. Tidak dinafikan, ianya adalah asas yang penting dalam pembentukan sahsiah anak-anak. Perkongsian penuh inspirasi kali ini adalah daripada Puan Siti Aminah Sulaiman yang menceritakan pengalamannya sendiri mempraktikkan cara hafal Quran kepada anak di samping menanamkan cinta terhadap ayat-ayat suci tersebut.
Sehingga kini, anak lelaki beliau, Muizzudin, yang baru berusia 7 tahun, telahpun menghafal lebih 6 juzu’ Al-Quran. Mari kita soroti tips yang dilakukan oleh ibu ini dan cara hafal Quran yang sekaligus membuatkan hati anaknya ‘melekat’ padanya.

Mudah-mudahan, kisah ini dapat menjadi semangat dan pengajaran buat ibu ayah yang ingin mencari cara hafal Quran yang terbaik untuk anak masing-masing.

Membentuk Tabiat Cintakan Al-Quran Tanpa Upah Atau ‘Reward’
Saya dah lama sedar, jika kita selalu latih anak untuk baca Al-Quran setiap kali bila disuruh atau dijanji dengan ‘reward’, sebenarnya tak akan berjaya membentuk tabiat membaca Al-Quran.

Jujurnya, anak saya juga saya ‘besarkan’ begini pada awalnya. Walaupun dia mampu menghafaz hingga 5 juzu’ Al-Quran pada usia 5 tahun, tetapi itu hasil selalu ‘disuruh’ dan diupah ‘reward’.
Saya selalu buntu apabila memikirkan nanti dah besar macam mana nak ‘lekatkan’ hati anak dengan Al-Quran.

Timbulnya Kesedaran Melakukan Perubahan
Syukur Allah timbulkan kesedaran dalam hati saya awal. Tak jemu saya berdoa setiap masa supaya diberi petunjuk jalan kaedah yang tepat lahirkan anak yang CINTA pada Al-Quran.
Alhamdulillah, kini pada usianya hampir menginjak 7 tahun saya nampak perbezaan besar dalam ‘attitude’ baca Al-Quran anak saya. Hingga beberapa kali keluar dari mulut anak:
“Mak, I can’t stop baca AlQuran, dah ketagih ni…”
Lalu, dia baca dalam suaranya yang paling merdu dan dalam diam air mata saya mengalir. Allah, tidak dapat saya gambarkan perasaan saya… Bahagia yang amat.
Rupanya Allah menegur saya, di mana saya dulu yang perlu berubah.
5 Tips Buat Anak Cintakan Al-Quran
Beberapa perubahan yang saya buat sebelum saya dapat nampak ‘perubahan’ dalam diri anak adalah seperti berikut.
1. Saya berhenti MENYURUH
Saya mula melazimi semula Al Quran. Jika sebelum ini, kadang-kadang saja saya baca Al-Quran. Kini saya peruntukkan wajib setiap hari ada slot saya sendiri baca Al-Quran.
Antara waktu Maghrib ke Isya’ saya akan tangguhkan semua agenda ‘shopping’ beli barang dapur dan sebagainya. Pastikan diri saya duduk mengulang AlQuran.
Saya mula nampak perubahan anak pada masa ini. Mulanya, dia hanya tengok dengan ekor mata, tetapi hari seterusnya apabila saya konsisten mengulang Al-Quran, dia pun mula membawa rehal dan Al-Quran lalu dia mengulang surah-surah juzu’ yang dah dihafal. Saya tak perlu ‘SURUH’ lagi dan ia berlangsung setiap hari.

2. Kami Bergilir Baca Ayat Al-Quran
Setiap hari Jumaat, wajib kami buat Halaqah, duduk dalam bulatan untuk membaca Surah Al kahfi bergilir-gilir.
Maklumlah Surah Al Kahfi kan panjang, cara untuk mudahkan anak mengulang surah ni ialah secara bergilir-gilir. Alhamdulillah, dapatlah baca bersama seluruh Al Kahfi.

3. Tadabbur Terjemahan Al-Quran
Saya mula bertadabbur terjemahan Al-Quran. Lalu, saya bercerita pada anak terjemahan surah. Datang pula minat anak untuk bertadabbur bersama.
Kemudian, kami tadabbur makna ayat-ayat yang anak dah hafal. Saya nampak sinar di mata anak bila dia mula tahu makna-makna ayat yang dia hafal sebelum ini.
MasyaAllah, indahnya bercinta dengan Al-Quran.

4. Cuba Hafalkan Bersama-sama
Jika sebelum ini, selalunya saya minta anak menghafal sendiri.
Terbaru ini, saya cuba menghafal sama-sama Surah Al-Dzariyat. Baru saya tahu susahnya menghafal dan dapat memahami apa yang anak lalui.
Letak diri kita juga dalam kasut anak untuk faham peritnya dia berusaha menghafal Al-Quran.

5. Puji Anak Depan Suami
Apabila nampak anak saya mula nak baca Al-Quran tanpa disuruh, saya bercerita perihal anak kepada suami.
Biasanya akan bertambah merdu bacaannya mungkin sebab sangat gembira.

Indahnya Cara Hafal Quran Seperti Ini
Setakat ini, saya dah berhenti semua ‘reward’ dan tutup mulut dari suruh anak mengulang Al-Quran.
Sebaliknya cara hafal Quran yang lebih berkesan yang saya nampak adalah kita dulu perlu JATUH CINTA dengan AlQuran. Dengan ini, barulah kita mampu melahirkan anak PENCINTA AL QURAN.
Ibu bapa perlu rasa RISAU bila selalu menjanjikan ‘rewards’ untuk anak baca Al-Quran.
Maka, segeralah ‘TAKE ACTIONS’ dan berubah. Semoga kita sama-sama kita lahirkan keluarga yang cintakan Al-Quran.

*Perkongsian asal oleh Puan Siti Aminah Sulaiman ini diterbitkan semula dengan kebenarannya. Puan Siti Aminah juga terlibat dengan seminar-seminar Teknik Hafazan Anak Kecil dan Quranic Homeschooling. Untuk maklumat lanjut dan lagi tips-tips menarik, ‘follow’ beliau di sini: Facebook Siti Aminah Sulaiman


Hafaz Juz Amma Sebelum 2 Tahun, Ibu Ini Kongsi 7 Tips Hafazan Sejak Bayi

Baru-baru ini viral tentang seorang kanak-kanak berusia 2 tahun yang mampu menghafal 42 surah dalam al-Quran. Ramai yang kagum dan tak kurang juga berasa terinsipirasi dengan kejayaan ibu bapa si kecil tersebut dalam mendidiknya.
Alhamdulillah, dalam artikel kali ini, kami juga berpeluang mendapat izin untuk berkongsi tips daripada Puan Siti Aminah Sulaiman, seorang ibu yang sukses mengajar anak-anak beliau agar mencintai Al-Quran di samping menghafaz ayat-ayat suci tersebut sejak kecil lagi.

Mari kita ikuti perkongsian beliau selengkapnya di bawah ini.
Tak Perlu Berstatus Hafiz / Hafizah Untuk Layak Ajar Anak Hafaz Al-Quran
InshaAllah hari ini saya akan kongsikan ilmu bagaimana saya ajar anak saya, Nursolehah, menghafaz Al-Quran sejak bayi.

Ilmu ini sangat MAHAL dan biasanya saya hanya kongsikan ketika di seminar saja. Tapi hari ini saya kongsikan buat tatapan semua supaya setiap ibu ayah dapat melahirkan anak yang CINTA Al Quran.

Pada pendapat saya, kita tak perlu jadi seorang Hafizah atau Hafiz Al Quran baru kita layak untuk ajar anak hafaz Al-Quran.
Melihat kepada latar belakang saya sendiri dari bidang Audiologi dan suami dari bidang Perubatan, kami juga mampu didik kedua anak kami hafaz Al-Quran sedari kecil (dengan Izin Allah).
Yang penting ialah TAHU kaedah yang betul.
7 Cara Ajar Anak Hafal Quran Sejak Bayi
Ini adalah pendekatan yang saya gunakan:
1. Mula Seawal Mungkin
Mengajar anak menghafaz sebaiknya bermula sewal yang mungkin dari anak masih bayi lagi.
Setiap kali saya menyusukan anak saya Nursolehah, saya akan pastikan diri saya mengalunkan surah-surah pendek yang saya hafaz.
Cukuplah dengan kita bacakan surah-surah lazim seperti al Fatihah, 3 Qul dan surah pendek lain dari Juz Amma.
Saya lebih gemarkan gunakan suara saya sendiri saya memandangkan sepanjang 9 bulan anak berada di alam rahim, dia sudah ‘kenal’ dengan suara ibunya.
Anak yang baru lahir paling selesa dengan suara ibunya.
2. Pecahkan Kepada 2-3 Suku Kata
Pada usia Nur solehah menjangkau 1 tahun 6 bulan, saya mula ajar dia untuk sebut satu persatu ayat-ayat al Quran.
Kenapa pada usia 1 tahun 6 bulan (18 bulan)?
Saya lihat kepada carta perkembangan bahasa, purata bayi normal yang berumur 18 ke 24 bulan boleh menghasilkan 2-3 suku kata perkataan.
Contoh 2 suku kata ialah:
/a-ba / / a-ma / /a-tok/
Jadi apa yang saya buat dirumah ialah saya pecahkan sebutan ayat-ayat dalam surah kepada 2-3 suku kata, dan saya lihat anak saya boleh ikut walaupun pelat pada awalnya.
Boleh lihat dalam video bagaimana saya pecahkan surah Al Ikhlas kepada 2-3 suku kata saja untuk setiap ayat dalam surah itu.

Setiap kali saya baca, saya beri peluang anak ulang semula apa yang dia dengar.
Contoh untuk Basmallah:
بِسۡمِ ٱللهِ ٱلرَّحۡمَـٰنِ ٱلرَّحِيمِ
Pecahkan kepada 2-3 suku kata:
Bismil-lah / hir-rah-mah/ nir-ra-him/
KESILAPAN BESAR yang biasa kita buat ialah bila kita bacakan ayat penuh kepada anak (tanpa pecahkan kepada suku kata),
Maka apa yang berlaku ialah anak tidak dapat ikut sebutan kita kerana anak hanya mampu hasilkan 2 suku kata saja pada umur ini.
3. Anak Mesti Nampak Pergerakan Mulut Kita
Seterusnya, pastikan anak MESTI nampak pergerakan mulut kita supaya dia boleh tiru sebutan ayat Al-Quran.
Menggunakan kaedah ini, dengan Izin Allah Nursolehah sudah mampu hafaz dengan lancar al Fatihah, 3 Qul ,Al Kafirun, Al Bayyinah, Al Masad dan surah dalam Juz Amma sebelum berusia 2 tahun.
Boleh lihat pada video bacaan Surah Al- Bayyinah ketika dia berusia 1 tahun 11 bulan.

4. Kerap Perdengarkan Bacaan Al-Quran
Apabila anak berusia 2 tahun saya kerap pasangkan dia murattal al Quran. Saya hanya download saja apps Juz Amma Mishary Alafasy MP3 di phone. Kualiti bacaannya sangat bagus.
Saya cadangkan yang baru hendak bermula ajar anak hafaz untuk download apps ini. Gambar sudah saya sertakan dibawah ini.

5. Dengarkan Bacaan Daripada Qari Yang Sama
Pastikan kita perdengarkan anak dengan bacaan daripada Qari yang sama.
Kerana anak menghafaz dengan intonasi dan lengguk Qari yang mereka kerap dengar.
Maka jika kita kerap tukar Qari akan menganggu daya ingatan anak pada surah yang sedang mereka hafaz.
6. Selalu Semak Bacaan Anak
Ingatan anak kecil ni ibarat span. Mereka sangat mudah ingat apa yang mereka kerap dengar.
Tetapi mereka juga sangat cepat lupa kerana anak yang menghafaz melalui kaedah audio ini selalunya simpan maklumat di short term memory. Short term memory ini sifatnya mudah ingat tapi cepat hilang.
Maka untuk kita kekalkan hafazan mereka, penting untuk kita selalu semak semula hafazan anak.
Pengalaman saya sendiri ketika ajar Nur Solehah menghafaz, jika saya tertinggal untuk semak bacaan dia dalam masa 2 minggu saya dapati banyak ayat yang dia sudah lupa atau tertukar dengan surah lain.
7. Jangan Cepat Lemah Semangat
Akhir sekali, jangan risau atau lemah semangat bila anak lupa apa yang mereka hafaz, anggaplah ianya peringatan dari Allah untuk kita lebih dekat dengan Al-Quran.
Ini salah satu tanda kasih sayang Allah pada kita, melalui anak-anak kita sendiri.
Kini Berusia 4 Tahun, Hafaz Surah Taha & Al-Kahfi
Alhamdulillah kini pada usianya 4 tahun, Nursolehah sudah menghafaz Surah Taha bersama dengan abangnya dan juga surah Al Kahfi.
Semoga perkongsian kali ini memudahkan pembaca yang ingin mengajar anak sendiri hafaz al Quran dirumah.
Silakan SHARE ilmu ini untuk manfaat yang berpanjangan TAG pasangan anda supaya supaya lebih mudah untuk didik anak dirumah.

*Perkongsian oleh Puan Siti Aminah Sulaiman ini diterbitkan semula dengan kebenaran. Untuk mengikuti lebih banyak tips serta perjalanan mendidik anak-anak menghafaz dan mencintai Al-Quran, follow beliau di SINI.


Cara Halau Lipan Daripada Masuk Rumah & Bilik Air. Bahaya!

CARA HALAU LIPAN DENGAN BERKESAN
Eeee gelinya dengan lipan di bilik air dan dapur! Sangat menyakitkan bila terkena bisanya! Lebih bahaya lagi jika lipan menyengat kanak-kanak atau warga emas di rumah.

Ia juga bergerak laju sehingga membuatkan kita sukar untuk membunuhnya .
Confirm bila terjumpa, bukan main panik lagi dibuatnya!

Bagi memastikan lipan tidak muncul lagi, anda juga boleh cuba beberapa cara halau lipan dengan menggunakan bahan-bahan yang ada di rumah.

Cara Halau Lipan Daripada Masuk Rumah / Dapur
1. Pastikan Rumah Dalam Keadaan Bersih
Berdasarkan satu kajian, lipan selalu ditemui pada tempat yang ada sumber makanan untuknya seperti anai-anai, lipas, labah-labah dan lalat.
Oleh itu, anda haruslah rajin membersihkan kawasan rumah bagi mengelakkan pembiakan serangga perosak yang boleh mengundang lipan.
Anda juga harus berikan lebih tumpuan kepada pembersihan pada kawasan lembap yang menjadi tempat kesukaan lipan seperti tandas dan dapur.
2. Garam
Anda boleh gunakan garam dalam menghalau pelbagai serangga perosak termasuklah.
Taburkan garam pada laluan lipan bagi memastikan ia tidak datang lagi.
Jika garam sudah berkurangan, anda boleh tambahkan lagi sehingga tidak nampak lagi kelibat lipan.

Kredit Foto : theasianparent.com
3. Ubat Gegat
Ubat gegat sudah cukup terkenal dalam menghalau pelbagai serangga perosak.
Lipan juga cukup tidak suka dengan baunya yang tajam dan kuat.
Letakkan ubat gegat pada kawasan lembap atau tempat yang sering menjadi persinggahan lipan.
4. Daun Pandan
Bau daun pandan yang wangi bukan sahaja sesuai diletakkan di dalam hidangan, malah ia juga sesuai digunakan sebagai alat penghalau serangga semulajadi.
Ambil beberapa daun pandan dan hirisnya halus-halus bagi menguatkan lagi aromanya.
Letakkan hirisan daun pandan di dalam bekas dan tempatkannya di sekitar kawasan rumah yang sering dilalui lipan.

Kredit Foto : iproperty.com.my
5. Serai
Selain daun pandan, lipan juga tidak sukakan bau semulajadi daripada serai.
Caranya ialah dengan tumbukkan atau hiriskan beberapa batang serai dan letakkannya pada kawasan yang sering dilalui lipan.
Anda juga boleh gunakan produk semburan anti-serangga berasaskan serai yang banyak dijual di pasaran.
Baca juga: 10 Khasiat Serai Untuk Kesihatan. Ada Bezanya Serai Makan & Serai Wangi Tau!

6. Sabun Cecair Pencuci Pinggan
Anda juga boleh gunakan sabun cecair pencuci pinggan untuk menghalau dan membunuh lipan.
Lipan yang terkena air sabun akan mati apabila sabun cecair mengering.
Caranya ialah dengan mencampurkan segelen air suam dengan dua sudu sabun pencuci pinggan.
Isikannya di dalam botol semburan. Semburkannya pada kawasan lembap dan pada bahagian sudut.

Kredit Foto : goodhousekeeping.com
7. Gunakan Dehumidifier
Lipan memerlukan kawasan yang lembap untuk hidup.
Bagi mengelakkan lipan datang ke rumah, anda juga boleh letakkan dehumidifier pada tandas dan dapur bagi menyerap lebihan lembapan.
Paling senang beli Thirsty Hippo tu je, banyak ada dijual di kedai dan boleh cari dekat Shopee / Lazada.
Jangan lupa juga untuk letakkan pada kawasan yang kurang pengudaraan seperti almari dan stor.

Jangan Panik Tau!
Walaupun lipan jarang ditemui berbanding serangga perosak lain, namun ia boleh buatkan kita panik kerana bisanya yang membahayakan.
Apa kata anda cuba tips-tips ini? Bahan-bahannya juga mudah didapati di rumah dan sekaligus boleh menghalau serangga perosak lain seperti lipas dan semut.
Pastikan rumah anda juga sering dibersihkan dan tidak ditinggalkan lembab bagi mengelakkan lipan dan serangga perosak lain datang.
Selamat mencuba!
Sumber rujukan:

How to Kill Centipedes
https://www.tipsbulletin.com/how-to-kill-centipedes/
10 ways to get rid of centipedes from your home today
https://www.iproperty.com.my/lifestyle/ways-to-get-rid-of-centipedes-from-your-home/


9 Cara Halau Lipas Yang Berparti Dalam Kereta. Guna Bahan Kat Rumah Je!

“Arrgghh… Stresnya aku tengok anak-anak lipas yang berkeliaran dalam kereta ni. Manalah agaknya sarang dia. Tak boleh jadi, nanti dibiarkan makin seronok dia beranak-pinak. Apa cara halau lipas dan kaum kerabat dia semua sekaligus ya?”
Bila anak-anak duduk dalam kereta, biasanya mesti ada sisa makanan yang tertumpah atau tertinggal, bukan? Jadi, tak hairanlah kereta mudah menjadi tempat pembiakan lipas.

Walaubagaimanapun, ada juga sesetengah kereta yang bersih dan masih menjadi kegemaran lipas. Puas kita halau, masih muncul lagi lepas beberapa hari.
Tapi, kalau asyik ‘spray’ berkali-kali, takut kita pula yang pening. Kesan bahan kimianya pula dikhuatiri membahayakan anak kecil. Jadi, apa yang patut buat?

Jangan risau, di sini kami senaraikan 9 petua menghalau lipas secara semulajadi. Tentu selamat dan sesuai bagi anda yang ada anak kecil.

Foto Kredit: saraautocare.com
9 Cara Halau Lipas Dalam Kereta Guna Bahan Semulajadi
Berikut adalah 9 petua dan cara halau lipas dengan menggunakan bahan semulajadi. Mudah, tapi amat berkesan!
1. Daun Pandan
Salah satu cara paling mudah dan berkesan adalah menggunakan daun pandan. Baunya yang kuat dan wangi ini amat dibenci oleh lipas.
Caranya mudah, cuci terlebih dahulu dan hiriskan daun ini untuk mengeluarkan baunya. Kemudian, isikan dalam beg kain yang berjaring halus.
Kalau nak ikatkan dan letak terus dalam kereta pun boleh, tapi jangan biarkan sampai terlalu kering dan reput kerana nanti susah mencucinya. Malah, mungkin boleh menarik serangga lain pula.
Foto Kredit: jewelpie.com
2. Daun Durian Belanda
Daun durian belanda juga boleh digunakan untuk menghalau lipas. Caranya hampir sama dengan daun pandan di atas. Tapi, ada yang mengatakan ianya lebih berkesan apabila digunakan apabila daunnya telah kering.
Bagi anda yang meminum teh daun durian belanda, anda boleh cuba meletakkan uncang teh yang telah digunakan tersebut di dalam kereta.
Foto Kredit: indiamart.com
3. Semburan Serai Wangi
Semburan serai wangi adalah salah satu alternatif semulajadi yang sesuai untuk mengelakkan lipas daripada bersarang dalam kereta anda.
Patinya boleh dibuat sendiri dengan air rebusan atau goreng dengan api perlahan. Campurkan dengan sedikit air dan masukkan dalam botol penyembur. Semburkan di seluruh kereta, terutamanya pada bahagian karpet.
Ada juga yang dijual terus sebagai produk penghalau serangga yang organik dan selamat digunakan.
Foto Kredit: futyrywoke.mee.nu
4. Baking Soda
Salah satu petua menghalau lipas yang berkesan adalah menggunakan baking soda. Ia bukan saja toksik terhadap lipas, tetapi ia boleh menyerap bauan sisa makanan yang mengundang lipas ke dalam kereta anda.
Taburkan selapisan baking soda ke atas karpet kereta dan biarkan beberapa hari sebelum anda memvakumkannya semula.
Foto Kredit: healthyfoodhouse.com
5. ‘Glue Trap’
Perangkap gam atau ‘glue trap’ banyak dijual di kedai-kedai dengan harga yang murah. Seeloknya, cari yang berlabel anti-toksik atau semulajadi.
Letakkan perangkap ini pada waktu malam kerana waktu inilah lipas-lipas sedang aktif. Ia perlu digunakan dan ditukar dengan kerap sehinggalah lipas-lipas ini hilang sepenuhnya.
Foto Kredit: easypestsupplies.com
6. Perangkap Botol Minuman
Salah satu perangkap yang paling mudah dibuat adalah perangkap botol minuman seperti yang dibuat oleh Puan Sharifah.
Ambil botol air minuman dan tinggalkan sedikit sisa di dalamnya. Kemudian, biarkan botolnya terbuka dan selitkan botol pada tepi seat kereta dalam keadaan menegak. Dalam posisi ini, barulah lipas akan susah untuk memanjat keluar.
Biarkan semalaman atau 2-3 hari dan anda pasti akan mendapati ada banyak lipas yang terperangkap di dalamnya.
Anda juga boleh mencampurkan sisa makanan dengan sedikit larutan baking soda untuk membunuh lipas tersebut.
Letakkan botol secara menegak seperti dalam gambar. / Foto Kredit: Puan Sharifah Aishah
7. Listerine
Salah satu petua menghalau lipas yang boleh anda cuba adalah menggunakan Listerine.
Penyegar mulut dan nafas ini boleh digunakan sebagai penyembur untuk menghalau lipas. Sebaiknya, pilih bau pudina yang paling kuat. Semburkan dalam kereta anda termasuklah di bahagian tersembunyi.
Foto Kredit: .krazycouponclub.com
8. Minyak Aromaterapi
Bagi anda yang mempunyai koleksi minyak aromaterapi, bolehlah menggunakan wangian tea tree oil, peppermint atau lemongrass untuk menghalau lipas-lipas ini daripada terus bersarang dalam kereta anda.
Namun, jika masih ada telur-telurnya, mungkin ia tidak dapat menyelesaikan masalah ini dengan lebih cepat dan berkesan.

9. Vakum Bawah Karpet
Kebanyakan lipas ini bersarang di dalam rangka kereta kerana ianya sukar dicapai oleh manusia. Oleh itu, jika masalah ini berlarutan dan semakin teruk, cuba bawa kereta anda ke carwash untuk cuci bahagian karpet kereta atau bahagian-bahagian tersorok di bawahnya.
Mereka juga mungkin mempunyai solusi lain dan teknik tersendiri untuk membunuh lipas ini dengan pantas dan berkesan.

Jaga Kebersihan Dalam Kereta Juga Ok!
Dalam tempoh membunuh dan menghalau lipas ini, cuba elakkan daripada makan di dalam kereta.
Jika ada sisa makanan, cepat-cepat bersihkan dan jangan tinggalkannya semalaman kerana lipas-lipas kereta ini dapat membiak dengan cepat ya.


7 Cara Halau Monyet Yang Suka Masuk Rumah & Ganggu Kebun

7 TIPS / PETUA / CARA HALAU MONYET DARI KEBUN RUMAH
Berkebun sememangnya satu aktiviti yang baik. Banyak perkara yang perlu diambil kira supaya tanaman hidup sihat.

Antara perkara yang selalu merunsingkan pemilik kebun semestinya gangguan haiwan perosak terutamanya monyet.
Jika dibiarkan, monyet boleh jadi lebih agresif dan tidak takut untuk rosakkan tanaman.

Jom kita semak cara halau monyet secara berkesan.

1. Kenalpasti Punca dan Jauhinya Daripada Monyet
Sama ada anda sedari atau tidak, pasti ada sesuatu di sekeliling rumah atau kebun anda yang membuatkan monyet asyik datang. Oleh itu, anda perlulah cari punca tersebut. Kebanyakan masa monyet pasti akan mencari makanan. Anda boleh buat beberapa perkara ini untuk jauhi monyet :
• Elakkan buang sampah di tempat terbuka.
• Tutup tong sampah dengan baik. Anda juga boleh ikat atau kuncikan tong sampah untuk elakkan monyet selongkar sampah.
• Bagi anda yang mempunyai pokok berbuah, anda perlu rajin petik buah dan jangan biarkan buah ranum di atas pokok. Ini boleh menyebabkan monyet suka datang dan makan buah di pokok anda.
2. Gunakan Campuran Belacan dan Ubat Gegat
Petua ini telah tular di Facebook tak lama dahulu dan dikatakan berkesan. Bau campuran belacan dan ubat gegat didapati boleh membuatkan monyet lintang-pukang lari.
Cara –caranya ialah seperti berikut :
1. Bakar belacan untuk naikkan aroma dan hancurkan belacan menjadi kepingan kecil.
2. Hancurkan ubat gegat sehingga jadi butiran kecil.
3. Ambil botol air mineral kosong dan lubangkan di bahagian atas. Masukkan belacan dan ubat gegat tadi. Kuantitinya terpulang pada anda. Lagi banyak lagi bagus kerana baunya akan lebih kuat.
4. Tutup botol hingga rapat dan ikat tali pada tengkuk botol dan gantungkan pada kawasan laluan monyet.

Kredit Foto : Facebook Mingguan Wanita
3. Gunakan ‘Air Kencing Harimau’
Seperti yang kita tahu, harimau memang cukup ditakuti oleh haiwan termasuklah monyet dan haiwan perosak lain.
Namun ia bukanlah air kencing harimau sebenar, sebaliknya ia adalah sebatian bahan kimia yang mempunyai bau yang sama dengan air kencing harimau.
Ia boleh didapati secara online di Shopee, Lazada atau di kedai pembekal berkebunan dan kedai racun perosak.
Anda boleh semburkan air kencing harimau ini di sekitar kebun atau kawasan luar rumah untuk halau monyet.
4. Gantungkan Ular atau Harimau Mainan
Bagi menakut-nakutkan monyet daripada menghampiri kawasan kebun anda boleh letakkan patung harimau atau ular mainan di atas pokok atau luar rumah.
Satu tips lagi ialah anda boleh gunakan tayar motor lama dan warnakannya seperti kulit ular. Kemudian gantungkannya pada kawasan yang sering lalui monyet.

Kredit Foto : Facebook Jom Tanam Sendiri Di Rumah
5. Gunakan Alat Penggera Solar
Monyet cukup takut dengan bunyi yang kuat. Apa kata anda lindungi kebun dengan alat penggera solar? Alat ini didapati berkesan untuk menghalau monyet dan haiwan perosak lain.
Dengan kekuatan bunyi 129 dB, ia cukup membingitkan untuk menakut-nakutkan monyet.
Dengan bateri tahan yang tahan lama, ia mampu mengesan monyet dari jarak 6 meter jauhnya selama 24 jam sehari.

Kredit Foto : Youtube Tok Alang Channel
6. Gantungkan CD di Sekitar Kebun
Anda ada CD lama di rumah?
Anda boleh gunakannya untuk menghalau monyet. Monyet tidak suka pada cahaya menyilaukan bila CD bergerak-gerak ditolak angin.
Anda boleh gantung 2 ke 3 buah CD pada satu tali dan letakkannya di kawasan laluan monyet.
7. Gunakan duri
Tidak kira duri dari pokok atau duri tiruan yang dibeli di kedai tanaman, anda boleh gunakannya dan letakkan pada pokok yang monyet suka panjat.
Anda juga boleh letakkannya pada kawasan pagar bagi mengelakkan monyet untuk hampiri kebun atau kawasan rumah anda.
Seperti yang kita tahu, monyet sekarang pun makin pandai. Dalam menghalang monyet dari datang, anda mungkin perlu ubah taktik anda dari semasa ke semasa.
Apa yang penting, kita tidak boleh putus asa dalam menghalau monyet dan jangan pula gunakan cara yang boleh menyakiti haiwan.
Selamat mencuba!
Sumber :

3 Petua (Tips) Menghalau Monyet (How To Avoid Monkeys) Daripada Musnahkan Pohon Durian :https://www.youtube.com/watch?v=fw2lnaDZ1tA
Cara Moden Menghalau Monyet – How To Chase Away Monkeys Using Solar Alarms  https://www.youtube.com/watch?v=_A7Pe9RNrLs
7 Tricks to Prevent Monkey Troops From Destroying Crops https://proshieldpest.com/monkey-troops/
5 Cara Menghalau Monyet Dan Babi Hutan Tanpa Membunuh https://www.mrspip.com/2021/03/5-cara-menghalau-monyet-dan-babi-hutan.html


Patutlah Nyamuk Suka, Rupanya Anda Ada 6 Ciri Ini!

“Ish kenapa nyamuk ni suka sangat aku? Orang lain tak gigit pulak…”
Mesti anda pernah tertanyakan soalan yang sama bukan? Setiap kali berada di rumah atau di mana-mana sahaja, pasti akan ada sahaja nyamuk yang ‘mendekati’ dan menggigit. Tapi dekat orang lain tak ada pula begitu. Rupa-rupanya anda tergolong dalam 6 kriteria ini yang menyebabkan nyamuk suka dengan anda!

Baca juga: Patutlah Otak Lembab, Rupa-Rupanya Dinding Berkulat Puncanya…
NYAMUK SUKA GIGIT SIAPA?
Kadang kadang kita pelik, mengapa sesetengah individu lebih banyak digigit nyamuk berbanding individu lain. Rupanya ia berpunca dari faktor jumlah gas karbon dioksida yang dihasilkan oleh seseorang individu.

Wanita hamil dan individu bertubuh besar, obes akan menghasilkan lebih banyak gas karbon dioksida, sebab itu mereka membunyai risiko sehingga 2 kali ganda untuk digigit nyamuk. Bukan sebab nyamuk suka mereka sebab banyak darah.

Seperti yang dinyatakan, nyamuk lebih cenderung untuk ‘menggigit’:
1.Individu yang bertubuh besar.
2.Wanita hamil
3.Individu kuat berpeluh
4.Berdarah O
5.Memakai pakaian gelap
6. Individu yang sedang bersenam
PETUA HALAU NYAMUK BANYAK DALAM RUMAH
1.Serai

Cara-cara, isikan beberapa batang tangkai serai yang fresh ke dalam sebuah bekas. Letakkan bekas tersebut di bahagian rumah yang menjadi tumpuan nyamuk. Selain itu, ia berkesan untuk membunuh larva nyamuk atau jentik-jentik yang baru membiak.
2.Daun teh

Cara-cara: Rendam beberapa helai daun teh di dalam air dan titiskan sedikit minyak biji anggur. Biarkan selama sejam. Isi rendaman tersebut ke dalam bekas penyembur dan sembur mana-mana bahagian rumah yang menjadi tumpuan nyamuk.
3.Daun pudina

Cara-caranya, rendam beberapa helai daun pudina di dalam air dan titiskan sedikit minyak biji anggur. Biarkan selama sejam. Isi rendaman tersebut ke dalam bekas penyembur dan spray mana-mana bahagian rumah yang menjadi tumpuan nyamuk.
4.Vanilla

Cara-caranya, Isi beberapa helai daun vanilla yang kering di dalam sebuah bekas dan letakkan ia di mana-mana bahagian rumah yang menjadi tumpuan nyamuk.
Sumber: Public Health


Petua Halau Semut Dalam Balang Gula, Sejam Dah Hilang Semua!

“Alamak! Banyaknya semut dalam balang gula ni…”
Masalah semut dalam balang gula pasti semua orang pernah hadapi dan ia sudah tentunya satu perkara yang menjengkelkan kerana ia sering kali berlaku terutamanya jika si anak terlupa untuk tutup selepas membukanya.

Antara jalan penyelesaiannya adalah dengan membuangnya dan digantikan dengan gula baharu. Walau bagaimanapun, anda masih lagi boleh ‘menyelamatkan’ gula yang dipenuhi semut itu dengan hanya satu bahan rahsia diperlukan mampu menghalau semua semut dalam balang gula dalam masa satu jam sahaja seperti yang dikongsi oleh Puan Ameera di laman Facebooknya. Nak tahu apa? Ikuti perkongsian lanjut di bawah.
Baca juga: Cara Perangkap Cicak Guna 2 Benda Sahaja, Seribu Cicak Mati!

PETUA HALAU SEMUT DALAM BALANG GULA, SEJAM DAH HILANG

Tips dan petua halau semut di gula. Mudah sahaja!
1. Letak beberapa batang kulit kayu manis. Semut tak suka bau kulit kayu manis ni, laju dia lari ajak geng.

2. Selepas 1 jam semut semut tadi hilang dari radar.

Selamat mencuba!
Sumber: Facebook Ameera


[VIDEO] Sebak…Penantian 6 Tahun Berakhir Apabila Disahkan Hamil Anak Kembar 3 Sekaligus!

Mendapat zuriat adalah apa yang diimpikan oleh setiap pasangan yang sudah berkahwin. Namun, ini adalah rezeki yang ditentukan oleh Yang Maha Esa dan tidak semua dalam kalangan kita yang menantikan zuriat akan mendapatkannya dalam masa yang diingini. Mungkin ada pasangan yang hanya menunggu beberapa bulan selepas kahwin dan ada juga yang hampir 10 tahun berkahwin barulah mendapat zuriat.
Seperti apa yang dikongsikan oleh Dr. Thoka menerusi laman media sosial Instagrammnya, selepas penantian hampir 6 tahun wanita ini akhirnya dikurniakan zuriat. Berita yang lebih menggembirakan adalah kandungannya adalah anak kembar 3!

SELEPAS 6 TAHUN, AKHIRNYA DAPAT ANAK KEMBAR 3

Menerusi video berdurasi 03:01 saat yang dimuatnaik Dr. Thoka Muhammad di Instagram, dia menjelaskan kepada seorang wanita berusia 32 tahun terdapat 3 embrio telah dimasukkan ke dalam rahimnya menerusi rawatan IVF atau persenyawaan secara in vitro (IVF). Walaupun begitu, pada awalnya ketika melakukan ultrasound, pakar obstetrik dan ginekologi ini memaklumkan hanya kelihatan 2 kantung sahaja (kantung besar, kantung kecil) dalam kandungan wanita tersebut yang membawa maksud dia berkemungkinan akan memiliki kembar 2.

 View this post on Instagram

 Blessed after 6 years of trying
A post shared by  Dr. Thokha Muhammad (@drthokha) on Sep 6, 2020 at 5:03am PDT

Keajaiban yang tidak disangka, apa yang lebih mengejutkan apabila Dr Thoka memaklumkan bahawa kantung besar dalam kandungannya itu ‘terbelah’ menjadi identicial twin. Rupa-rupanya wanita ini berpotensi memiliki kembar 3 sekaligus! Tidak dapat menahan sebak, wanita ini terus mengalirkan air mata. Penantian dan doanya selama 6 tahun akhirnya dimakbulkan.
‘ALHAMDULILLAH, SEBAK…’
Ternyata bukan sahaja tuan badan yang mengalirkan mata malah orang ramai yang mengikut akaun Instagram Dr. Thoka turut meluahkan rasa sebak. Hal ini kerana, luar dari pengetahuan kita masih ramai pasangan yang mengalami masalah untuk mendapatkan zuriat. Semoga segala urusan pasangan yang sedang berusaha bagi mendapatkan zuriat dipermudahkan ya!

Sumber: Dr.Thoka


Merancang ‘Baby Boy’? Ketahui 8 Cara Untuk Hamil Anak Lelaki

“Shima, ‘turun’kanlah ilmu macam mana nak hamil anak lelaki. Aku yang sulung dan kedua, perempuan. Teringin pulak nak merasa jaga ‘baby boy’ bila tengok anak-anak bujang kau.”
Ada perancangan untuk dapatkan ‘baby boy’?

Mungkin sebelum ini anda tidak pernah merancang jantina anak, semuanya diserahkan padaNya. Tapi, tidak salah jika ingin merancang kelahiran seterusnya.
Jadi, apa cara yang boleh dilakukan untuk hamil anak lelaki?

8 Cara Yang Boleh Dilakukan Untuk Hamil Anak Lelaki
Foto Kredit: Marina Ryan Photography

1. Ketahui waktu ovulasi
Sebelum merancang kehamilan, anda perlu tahu waktu ovulasi terlebih dahulu.
Anda boleh ‘check’ mengguna ‘Ovulation Predictor Kits’ yang biasanya boleh di beli di farmasi atau cari saja maklumat mengenai ovulasi di Internet.
Sebagai permulaan, bolehlah merujuk pada artikel kami yang lalu mengenai ovulasi.
2. Galak suami pakai boxer
Sperma lelaki yang bersifat alkali tidak suka persekitaran yang panas. Oleh itu, suami harus elak memakai seluar dalam yang ketat.
Pakai sesuatu yang longgar seperti ‘boxer’ misalnya terutama apabila hampir hari ovulasi isteri.
Semakin dekat hari ovulasi, suami juga disarankan agar tidak mandi air panas.
3. Minum kopi
Sebelum berhubungan dengan isteri, suami digalakkan untuk minum kopi kerana kafein di dalamnya dikatakan membantu sperma lelaki berenang dengan lebih laju.
Foto Kredit: sibenikin.com
4. Ambil ubat batuk
Jika suami perlu minum kopi, isteri pula digalakkan minum ubat batuk sebelum melakukan hubungan intim.
Ini kerana ubat batuk mengandungi guaifenesin yang membantu menipiskan membran di serviks secara tak langsung memudahkan sperma lelaki berenang masuk ke rahim.
5. Lakukan hubungan intim pada hari ovulasi
Memandangkan sperma lelaki berenang dengan laju dan tidak mampu bertahan lama, maka anda perlu lakukan hubungan intim dengan kerap pada waktu-waktu menghampiri ovulasi.
Dengan ini, sperma lelaki akan mudah melekat pada telur.
Foto Kredit: parenting.com
6. Ubah posisi
Apabila lakukan hubungan intim, cuba posisi yang memerlukan ‘deep penetration’ kerana ia memudahkan sperma berenang memasuki uterus.
Secara tidak langsung, ia akan memberi lebih peluang untuk melekat dengan mudah pada telur.
7. Pastikan anda mencapai ‘orgasm’
Apabila orgasm atau klimaks terjadi, badan anda berada dalam persekitaran alkali.
Keadaan ini dikatakan sebagai ideal dan memang sesuai untuk menghasilkan anak lelaki.
8. Ambil makanan beralkali
Sperma lelaki sangat sukakan persekitaran bersifat alkali untuk bertahan lebih lama. Biasanya, makanan beralkali ini boleh didapati dalam daging merah, makanan masin, dan soda.
Namun, untuk pilihan yang lebih sihat, anda bolehlah mengamalkan pengambilan sayuran seperti bayam, lobak merah, brokoli, dan kubis, selain lemon dan bawang putih.
Foto Kredit: blog.silhouetteamerica.com
Ingat, Setiap Kehamilan Adalah Istimewa!
Masih belum terlambat untuk mencuba kaedah-kaedah ini untuk hamil anak lelaki.
Namun, sebagai manusia yang hanya berusaha, tentulah cara-cara di atas tidak 100% menjanjikan kehadiran ‘baby boy’ yang anda rancangkan. Elak dari menuding jari jika berlaku sebaliknya.
Apa pun, tidak salah jika kita memanfaatkan semua yang disyorkan ini kerana ia adalah berdasarkan kajian saintis dan para penyelidik profesional.
Selamat mencuba!


Kehamilan kadangkala datang pada saat tidak terduga, walaupun kita telah merancang dengan rapi. Walaupun ia merupakan sesuatu yang sangat indah dan diharapkan bagi sesetengah pasangan, namun sesetengah pasangan lagi mungkin akan takut, sedih, atau risau kerana kurang bersedia – terutamanya buat mereka yang masih ada anak kecil yang sedang menyusu.
Di sini, suka untuk kami kongsikan sebuah pengalaman yang amat menarik untuk wanita yang sedang atau pernah mengalami pengalaman sedemikian. Mari ikuti kisah ibu ini.

Risau Jarak Mengandung Rapat, Rupanya Rezeki Dapat ‘Twin’ Dan ‘Triplet’
Ramai tak ibu-ibu yang baru ada anak 5-6 bulan dan dah mengandung lagi? Saya nak kongsikan kisah saya tentang jarak kelahiran yang rapat. Semoga memberi semangat kepada ibu-ibu yang berasa ‘down’ atau belum bersedia menghadapinya.

Saya berkahwin pada tahun 2009. Pada tahun 2010, saya dapat anak pertama, cinta pertama kami. Lahir pada 38 minggu dengan berat 2.8kg. Diberi nama Taufiq Aniq, lahir secara normal. Dalam masa berpantang, saya tidak mengambil sebarang perancang. Niat asalnya nak merancang sendiri. Tapi, pada usia dia 6 bulan, saya disahkan hamil lagi. Tak sangka anak kecil saya dah nak jadi abang. Ketika itu dia menyusu badan sepenuhnya, tetapi disebabkan kehamilan ini, saya terpaksa menghentikan penyusuan.

Pada waktu itu saya rasa sangat belum bersedia, dari segi mental mahupun fizikal. Macam-macam yang difikirkan – dari segi kewangan yang stabil, badan yang belum dapat berehat, dan macam-macam lagi. Allah saja yang tahu! Tapi, saya dan suami redha dengan pemberian Allah yang mungkin datang tidak tepat pada waktu yang kami harapkan. Namun, Allah itu adalah sebaik-baik perancang.
Terkejutnya Dapat Tahu Hamil Anak Kembar
Selang 2 bulan, saya pergi ‘scan’ bayi dan buka buku ‘pink’. Doktor kata, “Wah, abang nak dapat 2 orang adik!”
Saya dan suami tanya doktor, “Maksudnya?”
Doktor kata, “They are twins.”
Doktor pun alih alat imbasan dan bagi kami tengok. Alangkah terkejutnya kami kerana memang tak diduga. Tapi waktu itu saya tak mahu terlalu berharap kerana kandungan pun masih muda. Namun, dalam hati terasa gembira dan syukur, “Alhamdulillah, Ya Allah”.
Saya menjalani kehamilan seperti biasa walaupun alahannya agak teruk. Tak boleh cium bau wangi, sabun pencuci, dan minyak masak. Pelik juga, bukan? Tapi, alhamdulillah, saya tidak mengalami banyak masalah kesihatan selain itu.
Tepat pada 36 minggu, saya pergi ‘check up’ seperti biasa di HTAR. Masa doktor ‘scan’, dia pegang perut saya dan dia kata ada kontraksi. Dia tanya saya, “You ada rasa sakit dan mengeras tak?” Saya jawab tak ada. Sebab memang tak ada. Tapi, doktor periksa laluan dah buka 2 cm.
Terus saya ditahan wad walaupun hari itu saya tak ada rasa sakit apa-apa. Malam itu pun saya rasa sakit perut saja, rasa memulas-mulas macam nak buang air besar. Saya tahan dan cakap dengan nurse. Apabila diperiksa jalan, dah buka 4 cm. Doktor minta saya panggil suami dan siap-siap untuk ke bilik bersalin. Saya berada dalam labour room selama lebih kurang 4 jam. Masuk labour room, tunggu 2 jam untuk laluan buka. Selang 2 jam, saya cakap dengan coktor saya nak meneran sangat. Doktor pun sediakan alatan untuk bersalin.
Doktor minta saya teran dan lahirlah kembar si kakak seberat 2.2kg. Saya masih sakit lagi sebab kembar si adik masih belum keluar. Coktor cuba pusingkan kepala adik ke bawah, tapi tak boleh juga. Akhirnya adik keluar kaki dulu. Tuhan saja yang tahu perasaan risaunya saya waktu itu. Tapi Alhamdulillah selamat keduanya. Berat adik 1.9kg saja.
APabila doktor letak kedua-dua atas badan saya untuk menyusu, mereka terus pandai ‘sucking’. Hausnya mereka berdua masa itu. Selepas itu, nurse bersihkan mereka berdua dan saya pun dapat balik ke wad semula. Esoknya kami discaj.
Mereka membesar seperti biasa, tiada masalah kesihatan. Alhamdulillah. Mereka diberi nama Lutfiah Hana dan Lutfiah Hani.

Kisah Triplet Kami
Ceritanya belum habis disitu. Selang 4 tahun, saya dan suami merancang untuk tambah bayi lagi. Rindu pula dengan bau bayi. Kaka dan abang pun ‘request’ nak baby.
Saya disahkan hamil masa 2 bulan pergi ‘scan’ dan buka buku ‘pink’. Doktor kata saya hamil kembar lagi, dan dia tunjuk gambar ‘scan’. Saya antara percaya dan tidak. Apabila saya pergi jumpa doktor di klinik kesihatan, dia pun kata ‘impossible’ saya boleh dapat kembar lagi. Saya pun tak tahu, tapi doktor yang sahkan begitu.
Kemudian, doktor di klinik kesihatan ‘refer’ saya ke pakar HTAR. Hari itu juga saya ke sana untuk dapatkan pengesahan. Sampai di HTAR O&G, doktor pakar menggunakan ‘scan’ bawah dan mendapati saya hamil TRIPLET!
Ya Allah, saya tanya doktor berulang kali. “Betulkah doktor?” Doktor siap tunjukkan saya setiap seorang punya degupan jantung. Yang seorang lagi terselit di belakang rupanya.
Allahuakbar, selama ini ada 3 nyawa dalam perut Ummi yang Ummi kena jaga dan gendong selama berbulan-bulan. Saya mengalami alahan yang sangat teruk. 4 bulan terlantar atas katil. Dunia saya berpusing saja. Makan muntah. Nasib baik dapat suami yang penyabar menguruskan saya dan anak-anak lain. Sampai kandungan saya masuk 5 bulan, saya dah tak larat berjalan. Badan saya kecil, tapi perut ke depan.
Pada 28 minggu, saya mengalami kontraksi. Masa itu suami kerja luar, saya telefon ambulans untuk ke hospital. Saya terus ke bilik bersalin dan doktor mendapati laluan dah buka 3 cm. Doktor terus bersedia untuk emergency Caesar. Pembedahan mengambil masa 40 minit saja dan lahirlah triplet saya; Lutfiah Aira 1kg, Lutfiah Aina 1.2kg, Lutfiah Aini 1.2 kg.

Saya hanya mendengar tangisan mereka. Nurse terus tolak mereka ke NICU. Saya pula ditolak balik ke wad dengan keadaan separuh kebas. Dengan perut yang sakit akibat Caesar, lepas 3 hari saya pulang ke rumah dan berpantang selama 2 minggu di rumah tanpa anak-anak. Rindunya, sedihnya hanya Allah saja yang tahu.
Suami pujuk saya, “Sayang kena sihat dulu. Nanti baby balik sayang dah sihat, senang nak jaga baby. Kalau sayang tak pantang, sakit, nanti macam mana nak jaga baby nanti.” Betul juga, fikir saya.
Lepas 2 minggu barulah saya pergi jumpa anak-anak kembar tiga saya. Selama 2 minggu itu suami saja yang pergi jumpa mereka untuk hantar barang keperluan dan susu perahan. Pertama kali tatap wajah mereka, sayunya rasa hati sebab kecil sangat. Tapi, doktor kata perkembangan mereka baik. Mereka sihat, cuma tunggu berat badan naik. Selepas 2 bulan di NICU, alhamdulillah dah boleh discaj dan kami dapat bersatu kembali 1 keluarga. Sekarang, masing-masing dah 1 tahun 9 bulan dan membesar dengan sihat.

Jangan Risau Tentang Rezeki
Alhamdulillah, dengan 3 kali bersalin saya dah ada 6 orang anak. Single boy 7 tahun, twin girls 6 tahun, triplet girls 1 tahun 9 bulan. Cuma abangnya yang tak ada ‘geng’, tak apalah boleh ‘geng’ dengan ayah ya.
Rezeki semuanya di tangan Tuhan. Kita hanya mampu merancang tapi Tuhan yang menentukan. Jangan risau tentang rezeki. Allah beri kita anak seiring dengan rezeki anak itu masing-masing. Alhamdulillah walaupun anak ramai, tapi rezeki mereka bak air yan mengalir. Saya dan suami hanya menumpang rezeki anak-anak.

Jadi sekiranya ada ibu-ibu yang mengandung di saat anak kita kecil lagi, bersyukurlah kerana Allah memilih kita untuk dia berikan rezekinya buat insan yang dipilih. Alhamdulillah.
Semoga kita menjadi ibu yang kuat dan terbaik dunia akhirat.
Aamiiinn…

*Perkongsian asal oleh Merpati Putih ini diterbitkan semula dengan kebenaran beliau. Semoga memberi inspirasi!


Cara Handle Anak Mengamuk Tak Ingat Dunia Sampai Baling Barang

Situasi anak mengamuk dan baling barang pasti pernah dan sering dilalui oleh para ibu bapa di luar sana. Pening dan cuak dibuatnya apabila anak mengamuk sehingga menggangu ketenteraman orang awam.
Pelbagai cara sudah dilakukan tetapi tetap juga tidak berjaya. Macam mana nak hentikan? Ikuti cara handle anak mengamuk yang dikongsi oleh Dr Redza Zainol di laman Twitternya. Barulah tak kalut!

Baca juga: Bahaya Dedahkan Anak Dengan ‘Games Roblox’, Rupanya Banyak Selit Unsur Seksual!
CARA HANDLE ANAK MENGAMUK TAK INGAT DUNIA

“Ada tips tak cemana nak handle toddler bila ngamuk baling barang dan gigit orang tak?”

Pertama sekali, kita fahamkan dulu anak usia 2 tahun ni masih dalam fasa ARE, iaitu:
i. Autonomous Decision – mereka suka buat keputusan sendiri tanpa hirau kata kata kita.
ii. Reptile Brain – anak kita lebih dikuasai oleh ‘reptile brain’ ataupun ‘emotional brain’. Jadi, si kecil mudah meledak dan mengamuk tanpa berfikir panjang
iii. Egocentric – anak kita dilihat pentingkan diri sendiri dan susah berkongsi.

Fasa ini akan berterusan antara usia 2-4 tahun. Selepas tu, fasa ni akan berlalu. Jadi, kitalah (mak ayah) yang kena berlapang dada bila anak dalam fasa ni.
MAK AYAH KENA BUAT PERKARA NI

Sementara tu, saya kongsikan satu-satu apa yang perlu dibuat. Tugas mak ayah ialah:
– Bertenang dan tak marah pada anak.
– Ajar anak nama anggota badan sampai dia kenal.
Contohnya, tangan.
– Ajar berulang kali fungsi tangan anak yang sebenar.
Contohnya: tangan untuk pegang bola, untuk makan, untuk pegang cawan.

– Ajarkan anak batasan perlakuan (boundaries).
Contohnya: memukul itu tak dibenarkan dan tak boleh baling barang.
– Ulang semula fungsi tangan. “Hand is for you to eat, to drink, to draw.”
– Pantau konten rancangan TV/ gajet yang anak lihat. Ia satu proses yang memakan masa tapi inilah tertib mendidik anak yang sesuai mengikut usia.
Sumber: Twitter Dr Redza Zainol


Cara Hantar Mesej Whatsapp Automatik, Boleh Pilih Nak Hantar Dekat Siapa Setiap Hari

Aplikasi Whatsapp merupakan aplikasi pertama dibuka oleh rata-rata individu pada waktu pagi. Ini kerana pelbagai informasi mengenai kerja, hal sekolah anak dan lain-lain sering dihantar melalui aplikasi itu.
Buat anda yang tak tahu, ada satu trick boleh cuba iaitu hantar mesej Whatsapp automatik. Lagi senang kerana nak tidur pun mesej tetap boleh dihantar. Jom cuba!

Baca juga: Cara ‘Share Screen’ Di Messenger Facebook, Boleh Tengok Movie Sama-Sama!
CARA HANTAR MESEJ WHATSAPP AUTOMATIK, MUDAH!
Pengguna iPhone yang nak hantar mesej whatsapp setiap hari secara automatik boleh tengok ini ya.

1. Buka ‘Shortcut’ dan klik ‘Create personal automation’

2. Klik ‘Time of day’ dan pilih waktu untuk menghantar mesej itu. Kemudian, klik ‘Daily’ agar mesej dapat dihantar secara setiap hari pada waktu yang sama dan klik ‘next’

3. Selepas klik ‘next’, cari aplikasi Whatsapp dan pilih ‘Send Message’

4. Tulis mesej di bahagian Message dan pilih kepada siapa anda mahu hantar mesej tersebut. Kemudian klik ‘Ask before running’ dan last sekali klik Done.

Dah siap! Jadi, setiap hari penerima akan menerima mesej pada jam 8:15pm. Mudah kan? Selamat mencuba!
Sumber: TikTok Mxhanifxismail


Hapuskan Kulat Almari Guna DIY Dehumidifier Gel Silika, Lelaki Ini Kongsi Caranya!

Penulis percaya anda pernah menghadapi situasi almari yang ditumbuhi kulat seakan habuk-habuk halus di permukaannya, bukan? Disebabkan itu, penulis ingin kongsikan cara hapus kulat almari seperti dikongsikan oleh saudara Bijen Mohd.
Selepas 2 tahun menggunakan trick pemudah cara di rumah ini iaitu DIY dehumidifier gel silika, ternyata hasil di pengakhirannya memang berkesan! Menurutnya, kulat mudah membiak pada almari yang berkualiti rendah yang diperbuat dari habuk kayu. Hal ini kerana, almari jenis ini mempunyai kadar serapan kelembapan yang tinggi.

Justeru itu, kalau anda nak tahu bagaimana cara-cara saudara Bijen lakukan, mari ikuti penjelasannya di bawah.
Baca juga: Pening Nak Pilih Yang Mana? Rupanya Pencuci Baju Jenama Ini Ada 7 Jenis Berbeza Fungsi!

CARA HAPUS KULAT ALMARI GUNA GEL SILIKA

Ingat lagi dua tahun lepas saya pernah share cara buat DIY dehumidifier menggunakan gel silika? Ada sesiapa yang dah cuba? Macam mana kesannya? Berhasil tak?
Hari ni nak bagi testimoni sikitlah. Setelah dua tahun menggunakan kaedah tersebut, saya dah boleh tarik senyum lebar sampai ke telinga. Dalam seminggu ni saya buat deep cleaning dekat rumah, tak jumpa sehabuk kulat pun.
Kalau diikutkan, dah dua cycle musim winter dekat Kertih ni. Saya pun tak ambil cakna sangat keadaan dalam rak tu. Tengok-tengok, kulat langsung tak timbul balik. Issue permanently solved.
So, ni saya kongsi balik cara nak selesaikan masalah habuk kulat yang rajin membiak di perabot rumah. Ikuti langkah-langkah dalam gambar di bawah.
CARA HAPUS KULAT ALMARI
LANGKAH 1 & 2

Kulat mudah membiak di permukaan perabot murah sebab sifatnya yang mudah menyerap lembapan kerana diperbuat daripada habuk kayu. Jadi misi kita adalah memikirkan supaya udara di dalam ini sentiasa berada dalam keadaan kering.
Oleh itu, kita gunakan gel silika yang selalu terdapat di dalam kotak pembukusan barang dan beg. Konsep macam Thirsty Hippo-lah lebih kurang. Tapi nak kumpul gel ni banyak-banyak makan tahunlah jawabnya.
Cara mudah adalah beli gel timbang kilo di Shopee atau alternatifnya beli kristal kucing di kedai haiwan peliharaan.
LANGKAH 3 & 4

Kemudian bungkus masuk dalam bekas dan jangan lupa tebuk lubang agar ia dapat berfungsi dengan baik. Kalau korang beli gel silika yang boleh berubah warna bila kandungan air tinggi, lagi mudah nak nampak.
Oh ya, kristal ni boleh dikitar semula kalau nak. Setahun atau dua tahun sekali, korang boleh jemur balik di bawah terik mentari atau salainya atas kuali dekat dapur.
Bungkus banyak-banyak dan gunalah di tempat yang sepatutnya seperti di dalam rak, perabot, storage box, luggage bag dan sebagainya. Gel silika ni menyerap lembapan di dalam udara. Bukan menyedut air. Haha! Sat lagi korang salah faham pula.

Satu lagi tips nak kongsi, kalau korang bungkus wayar, dawai besi atau barang dalam plastik dan diletakkan dalam storage box, pastikan letak sekali gel ni dalam plastik tersebut. Hal ini kerana, udara yang terperangkap dalam plastik tu masih ada lembapan.
So, kalau biar lama-lama nanti jadi stained wayar tu nak kena cuci balik. Kalau tak, sila gunakan plastik yang berlubang supaya pengaliran udara baik dan tak terperangkap dalam plastik.
HASILNYA…

Ni rupanya setelah dua tahun. Masih berkilat macam saya tinggalkan dulu. Habuk-habuk sawang tu adalah sikit. Tapi kehadiran kulat tu langsung tak ada.
Dua tahun lepas lepas bersihkan kulat, saya spray dan lap dulu guna Dettol Disinfectant Spray. Baru saya isi barang dan letak dua kotak gel silika di dalamnya.
So, nampaknya berhasillah eksperimen saya. Selamat mencuba!
Boleh lihat posting saudara Bijen Mohd yang sebelum ini, berkenaan isu kulat almari di sini.
Sumber: Facebook Bijen Mohd


Cara Hapuskan & Kawal Ulat Habuk ‘Berleluasa’ Di Rumah

Mungkin anda hairan kerana bentuknya adalah seperti serpihan kulit pokok dan hanya melekat setempat, tetapi jangan terkejut jika itu sebenarnya adalah sejenis larva yang dipanggil kamitetep. Memetik laporan Sinar Harian, kamitetep ini adalah sejenis larva kecil yang boleh mengakibatkan kegatlan, lebam dan sakit yang lama.
Bila dah banyak sangat ulat habuk ini dalam rumah, ini cara untuk anda hapuskan dan kawal ulat habuk atau kamitetep ini dari berleluasa!

Baca juga: Guna 3 Bahan Ini Atasi Masalah Tahi Cicak Tepi Tingkap, Menjadi!
Cara Hapuskan & Kawal Ulat Habuk

Tak kisahlah apa nama yang korang panggil..ulat habuk, ulat dinding, casebearer, dust worm ataupun dikenali sebagai kamitetep di Indonesia. Ulat ni sebenarnya dalam fasa larva sebelum bertukar jadi kupu-kupu . Selain kawasan berdebu, bersawang, kawasan berkelembapan tinggi (macam toilet, bilik stor/bilik yang tak cukup pengudaraan & cahaya matahari yang cukup), ulat habuk ni juga memang suka bersarang kat bawah katil & dalam almari.

Andai kata korang selalu bersihkan rumah & takde sawang sekalipun, tapi kalau kupu-kupu ni dah termasuk dalam rumah, ia tetap akan cari tempat untuk bertelur. Kalau ada salah satu ciri-ciri yang disebut tadi, nak-nak dalam rumah memang banyak sumber makanan dia..dah memang ler jadik port dia beranak pinak.
Ulat habuk ni makan sawang labah-labah, rambut-rambut yang berguguran, bangkai serangga kecil & gak fabrik. Ulat ni memang boleh sebabkan rasa gatal jika kita digigit, & ulat beluncas kupu-kupu tu sendiri pun boleh sebabkan naik gatal-gatal badan bagi orang yang kulit sensitif & ada alahan.

Walaupun macam tu, gatal-gatal badan bila baring atas tilam & pakai pakaian dari almari tak semestinya berpunca dari ulat habuk yer. Boleh juga berpunca dari hama akibat dah lama tak bersihkan tilam atau pakaian yang dah lama tak digunakan. Kalau tiba-tiba rasa gatal & ada tanda gigitan dengan bulatan kecil tu mungkin gak berpunca dari agas. So banyak punca lain jadi gatal-gatal ni melainkan korang memang jumpe sendiri la ulat habuk ni..
Ulat habuk ni boleh jer kita spray secara direct dengan spray racun serangga. Tapi masalahnya, kita tak tahu kat mana kupu-kupu tadi bertelur. Bergantung pada spesis kupu-kupu tu sndiri, ada yang hasilkan 40-50 biji sekali bertelur. Telur-telur ni bila dah menetas jadi larva, dia akan buat kelongsong kepompong & mula merayap pula. Telur-telur ni pun kena hapuskan sebelum ia menetas untuk elakkan masalah dikemudian hari.
Kat sini saya share cara hapuskan ulat habuk ni since saya pernah alami masalah ternak ulat habuk ni dalam almari secara tak sengaja (boleh baca post sebelum ni) & baru-baru ni kat trek sliding door dah jadik port baru dia pula (kawasan rumah sekarang ni banyak sangat ulat ni hampir setiap level ade jer bergantungan ulat habuk kat dinding even dalam lif pun ade juga.
Hapuskan Ulat Habuk Dalam Almari Pakaian

Kalau kupu-kupu bertelur dalam almari memang leceh sangat.. Sebab korang takkan tahu kat baju mana ia bertelur.
1.Keluarkan semua pakaian dari almari.
2.Cari pakaian/fabrik yang berlubang. Jika ada, asingkan dari pakaian lain sebab kemungkinan ada telur kupu-kupu. (Kupu-kupu biasanya bertelur kat sumber makanan dia supaya baby ulat dapat makan dengan cukup).
3.Basuh pakaian yang berlubang dengan suhu 40°c, pakaian lain boleh dijemur dibawah panas matahari terik ATAU
4.Basuh jer semua pakaian dengan suhu 40°c (disarankan). Cara ni leceh sikit, tapi sekurang-kurangnya korang dapat pastikan semua pakaian dah takde telur kupu-kupu tu.

5.Almari pakaian korang tu, spray dengan air sabun & campuran cuka (saya gunakan spray cuka serbaguna saya je). Lap seluruh bahagian dalam & luar jika perlu. Cuka ni bersifat asid & mampu membunuh telur-telur serangga & hama.
6.Untuk elak ulat habuk bersarang dalam almari lagi, boleh gunakan ubat gegat ataupun bahan penyahlembapan (contohnya brand thirsty hippo) untuk serap kelembapan dalam almari & tak sesuai untuk pembiakan kupu-kupu. Untuk almari baju ni, saya lebih suka ubat gegat dengan wangian bunga macam dalam Gambar 2. Saya beli di Mr. DIY.
Hapuskan Ulat Habuk Bawah Katil

1.Cabut semua cadar & sarung bantal.
2.Jika bantal dari jenis yang boleh dicuci, sebaik-baiknya cuci & jemur bantal. Jika bantal tak boleh dicuci, spray dengan larutan cuka sebelum jemur bawah matahari.
3.Vakum tilam & bersihkan bawah katil.
4.Spray dengan larutan cuka pada keseluruhan tilam & juga bawah katil. Biarkan kering sendiri.
5. Untuk elak ulat habuk bersarang lagi, boleh letakkan ubat gegat bawah katil. TAPI jika anda ada masalah pernafasan/ada anak kecil lebih baik gunakan daun-daun yang berbau kuat yang boleh berfungsi halau serangga contohnya daun salam, daun durian belanda, etc. Tukar daun baru bila dah kering.
Kawal Ulat Habuk Dalam Rumah

Jujurnya kita hanya mampu kurangkan/kawal jer populasi ulat habuk ni dalam rumah. Takde jaminan pun kupu-kupu takkan masuk dalam rumah & bertelur lagi. Cumanya kena kerap:
1.Bersihkan habuk & sawang
2.Kena kerap bukak tingkap untuk galakkan pengudaraan bagi bilik yang sentiasa lembap.
3.Bersihkan almari & katil secara berkala
4.Vakum kawasan yang susah nampak/nak bersihkan contohnya bawah katil, celah-celah trek pintu/tingkap sliding.
5.Bagi kawasan perumahan yang banyak kupu-kupu ni (biasanya perumahan berdekatan kawasan semak/kawasan yang belum diteroka), salah 1 cara nak kurangkan kupu-kupu masuk dengan elakkan buka lampu luar rumah sebab serangga akan mudah tertarik pada cahaya.
Harap-harap sikit sebanyak dapatlah bantu korang atasi masalah ulat habuk tu..
Sumber: Yatie Eimra


“Dulu sebelum pindah rumah baru, aku dah plan nak buat dekorasi macam-macam, lagi-lagi dalam bilik tidur sendiri dengan anak-anak. Tapi bila dah pindah, satu plan pun tak menjadi. Sebab duit dah banyak guna untuk setelkan hal rumah. Nak deko pun bukan boleh buat sebarangan, semuanya perlu duit. Apa cara hias bilik tidur tanpa guna duit yang banyak ya? ‘Kosong’ betul bilik aku ni”
Bilik tidur nampak suram dan boring? Tak sempat untuk membuat hiasan dalaman di bilik tidur?

Tak semestinya anda perlu membuat hiasan dalaman yang serba cantik dalam bilik tidur.
Apa yang boleh dilakukan sementara mengumpul bajet adalah upgrade suasana dalam bilik tidur. Kini terdapat pelbagai aksesori bilik tidur menarik yang tidak begitu mahal dan boleh anda manfaatkan.

9 Cara Hias Bilik Tidur Yang Simple Tapi Awesome
Sesekali cuba guna cara hias bilik tidur yang mudah ini. Mesti nampak cantik walaupun jimat.

1. Tukar kedudukan katil
Ini sesuai bagi mereka yang punya ruang luas. Tidak semestinya katil perlu disandarkan pada dinding.
Letakkan katil pada sudut berlainan atau bertentangan dengan kedudukan asal.
Foto Kredit: diegoschiavi.com
2. Tukar frame atau susunan gambar
Bagi yang kreatif, bolehlah mencuba menukar frame gambar sedia ada kepada sesuatu yang up-to-date.
Selain itu, boleh juga menukar susunan gambar agar ada kelainan dalam suasana bilik tidur.
ini contoh DIY yang boleh anda cuba:
Foto Kredit: fudgeandjoy.com
3. Guna hiasan fabrik
Jika dinding bilik kosong, serikan dengan menggantung hiasan dinding dengan bahan sedia ada seperti kain langsir yang lembut, shawl atau tapestries di satu sudut.
Biasanya tapestries ini mempunyai latar belakang dengan rekaan motif yang berwarna-warni lagi meriah. Anda juga boleh menambahkan lampu kepadanya dan memberi efek sangat istimewa!
Ini akan mengindahkan lagi bilik tidur yang suram.
Foto Kredit: pinterest.com
4. Ganti karpet
Kehadiran karpet baru atau aksesori juga boleh menceriakan bilik tidur yang kosong apatah lagi jika ia mempunyai rona yang terang.
Gunakan panduan di bawah untuk memastikan bilik tidur nampak kemas.
Tapi ia tidak bermakna anda perlu ganti perabot setiap bulan atau tahun. Bergantung pada kegunaannya dan bajet yang ada.
Foto Kredit: carpet.vidalondon.net
5. Tambahkan ‘warna’
Kertas hadiah, kertas dinding atau wall sticker boleh digunakan untuk menceriakan bilik tidur yang kosong.
Tidak semestinya dilekatkan pada dinding, jadi kreatif dengan menggunakan bahan-bahan ini pada pintu, rak mahupun almari.
Hasilnya, pasti memukau!
Foto Kredit: livspace.com
6. Guna cadar dan sarung bantal yang ceria
Elak guna cadar yang kosong atau tanpa corak kerana ia boleh membuatkan bilik tidur nampak membosankan.
Jika ingin hidupkan suasana dalam bilik tidur, elok guna cadar yang berwarna ceria dengan motif rekaan yang menarik.
Foto Kredit: aliexpress.com
7. Tukar pencahayaan
Hidupkan suasana malam dalam bilik tidur dengan pencahayaan yang menarik.
Kadang-kadang, dengan sebuah lampu gantung sahaja, mampu memberi kelainan pada bilik anda.
Foto Kredit: erikabrechtel.com
8. Letak pokok hiasan
Pokok kaktus misalnya mempunyai pelbagai bentuk yang menarik terutamanya yang bersaiz kecil.
Susun cantik-cantik dalam bilik dan ia mampu merubah suasana dalam bilik.
Foto Kredit: freshdesignpedia.com
9. Gunakan Motif Abstrak
Sedikit motif abstrak dapat membantu memberi penampilan yang ‘segar’ dan ‘mewah’.
Untuk memudahkan ianya dipadankan dengan perabot atau cat bilik anda, pilih warna neutral seperti kelabu, coklat, hitam, atau putih.
Foto Kredit: davisylum.com
Tidak Semestinya Kena ‘Make Over’ Satu Bilik
Kadang-kadang dengan menambah atau menukar 1-2 barang saja sudah mencukupi dalam menaikkan suasana baru dalam bilik tidur yang selama ini ‘boring’ dan kurang berseri.
Apapun, pastikan bilik tidur sentiasa dalam keadaan kemas dan rapi kerana secantik mana bilik tidur pun jika bersepah dan tidak terurus, boleh merosakkan suasana di dalamnya.


3 Trik Menghias Kediaman Dengan Bajet Rendah. Kena Kreatif!

“Bila tengok orang lain ‘renovate’ rumah, terasa jugak nak cantikkan rumah. Tapi tu lah semuanya pakai duit yang banyak. Hmmm… Tak semestinya juga kan? Mesti ada cara hias rumah secara bajet. Yang penting, nampak cantik dan harmoni.”
Bila sebut tentang dekor, memang ramai yang beranggapan bahawa kos dekor sangat mahal. Sebab itu ramai yang memilih untuk menghias kediaman secara sederhana.
Sebenarnya, kalau tahu cara hias rumah sendiri, tidak perlu mengupah pakar. Maka, boleh dilakukan sendiri mengikut bajet sedia ada.

Apa yang perlu adalah IMAGINASI dan KREATIVITI.
Foto Kredit: homerical.com

3 Cara Hias Rumah Dengan Bajet Rendah. Kena Kreatif!
Ini 3 cara hias rumah dengan jimat. Idea ini boleh diaplikasikan pada semua jenis rumah walaupun rumah sempit, rumah kos rendah, atau pangsapuri.

1. Ceriakan dinding yang kosong
Selain cat dan kertas dinding , anda boleh:

Tampal WALL DECO 3D yang banyak dijual di kedai serbaneka dengan pelbagai rekaan menarik. Ia juga mudah ditanggalkan apabila anda ingin mengganti dengan rekaan baru.
Lekat PETA tempat-tempat yang sudah anda travel. Puas hati bukan bila tengok banyak negara yang anda sudah kembara?
Pamer HASIL KRAF TANGAN anda. Bukan semua orang miliki bakat seperti anda. Mana tahu ada yang sukakannya dan mengupah anda untuk melakukan yang sama di kediamannya.
Penuhi dengan GAMBAR BERBINGKAI sama ada koleksi keluarga, koleksi kegemaran dan banyak lagi.

Contoh wall deco 3d. / Foto Kredit: mywallart.com

Contoh peta minimalis yang menggunakan ‘vinyl sticker’. / Foto Kredit: bouf.com

Dekorasi dinding dengan ‘washi tape’. Menarik! / Foto Kredit: pinterest.com

‘Frame’ digunakan dengan tersusun untuk memenuhi dinding kosong. / Foto Kredit: notonthehighstreet.com
2. Upgrade perabot
Selain beli perabot yang baru, anda boleh:

Menyegarkan penampilan misalnya membuat SARUNG BARU yang cantik pada kerusi atau bangku.
Serikan perabot atau sarung kusyen yang kosong dengan MENAMBAH WARNA ceria mengguna pelbagai alatan seperti sequin atau kain perca.

Membuat sarung baru pada kerusi lama. / Foto Kredit: pinterest.com

DIY sequin pada sarung kusyen yang nampak ‘kosong’. / Foto Kredit: youtube.com

‘Stamping’ pada sarung kusyen yang polos. Foto Kredit: brit.co
3. Recycle bahan-bahan yang tidak digunakan lagi

Koleksi buku hard cover atau yang tebal jangan dibuang. Stack buku secara menegak dan…. tada! Ia bertukar menjadi MEJA SISI.
Begitu juga dengan majalah-majalah lama. Susun cantik-cantik dan ikat. Ia boleh dijadikan sebagai BANGKU.
Gantung majalah atau buku resipi pada hanger baju. Ia juga memudahkan anda mencapainya apabila perlu.

Majalah lama dijadikan kerusi atau bangku. / Foto Kredit: odditymall.com

Guna semula tayar untuk dijadikan tempat duduk. / Foto Kredit: pantip.com

Menggunakan penyangkut baju sebagai deko yang berfungsi. / Foto Kredit: pinterest.com
Simple bukan?
Siapa kata perlu berbelanja lebih untuk cantikkan kediaman. Bahan yang murah apabila digunakan secara kreatif, boleh memberi impak yang besar pada rumah anda.
Aplikasikan cara hias rumah di atas sebagai panduan menghiasi kediaman tanpa ‘mengoyakkan poket’ anda!


Cara Mudah & Cepat Nak Hidupkan Bara Api BBQ, Tak Susah Dah!

Aktiviti BBQ sememangnya satu perkara wajib yang perlu dilakukan jika berkelah di tepi pantai ataupun air terjun. Memang seronok dan layan menikmati angin sambil BBQ bersama keluarga tersayang. Namun yang selalu menjadi masalah apabila nak hidupkan bara api. Dah guna macam-macam cara tetapi tetap juga tak hidup-hidup.
Jangan risau, mudah sahaja sebenarnya nak hidupkan bara api ini. Hanya memerlukan beberapa alatan penting agar bara api boleh hidup dengan cepat. Boleh try kalau nak pergi picnic nanti.

Baca juga: Cara ‘Share Screen’ Di Messenger Facebook, Boleh Tengok Movie Sama-Sama!
CARA MUDAH & CEPAT NAK HIDUPKAN BARA API BBQ
Memandangkan sekarang ramai yg buat aktiviti outdoor. Aku nk kongsikan tiga cara cepat hidupkan bara api utk BBQ

– Aku guna dapur BBQ ni (medium), senang bawak & minimalist. Boleh tengok dekat sini: shp.ee/86gs7zz

Cara-cara:
Aku guna pemetik api yang macam ini & fire starter macam ini (yang dibakar) lepas tu aku tindih dengan arang
Pemetik api: shp.ee/vceumez
Fire starter: shp.ee/dgxddih

Aku guna Flameg*n. Just hidupkan & halakan ke arang (hati-hati ok)
FlameG*n: shp.ee/sus9jxh

Bila macam dah ada bara api tu, aku hidupkan kipas portable ni dan halakan ke arang ni. Kalau panas, boleh halakan ke korang pulak
Kipas portable: shp.ee/sckavqz

Bila macam dah ada bara-bara sket tu, boleh dah bakar-bakar yang sepatutnya. Kali ni aku bakar lokcing/satay ikan. Memang layannnn!

Wah senang kan? Jangan lupa juga sampah jangan buang merata-rata ok. Letak dalam plastik sampah dan bawa balik kalau tak ada tong sampah disediakan di situ. Selamat berkelah!
Sumber: Twitter Firdaus Yasin


Cara Hidupkan Enjin Kereta ‘Mati’ Jenis Start Button, Ramai Yang Tak Tahu Macam Ni Rupanya…

“Alamak. Enjin kereta tak boleh hidup pula…”
Kereta moden zaman sekarang kebanyakkannya tidak lagi menggunakan kunci untuk hidupkan kereta dan digantikan dengan jenis push to start button tapi pernah tak anda terfikir macam mana nak hidupkan enjin kereta untuk kereta yang jenis push to start button kalau bateri remote habis?

Kalau anda tak tahu macam mana, ikuti cara yang dikongsi oleh Abang Recond dalam akaun TikTok miliknya. Mudah dan menjadi!
Baca juga: Cara Kilatkan Semula Periuk Hitam & Rentung, Guna 3 Bahan Je

CARA HIDUPKAN ENJIN KERETA ‘MATI’ JENIS BUTTON, RAMAI YANG TAK TAHU
Tiga langkah mudah sahaja anda kena buat jika bateri tak cukup dan enjin kereta tak mahu dihidupkan.

1. Ambil kunci dan letak di push to start button untuk scan.

2. Kereta akan automatik on dan lampu mula menyala.

3. Tekan brek dan button untuk hidupkan enjin kereta. Siap! Bolehlah terus bawa ke kedai kereta untuk tukar bateri baharu.

VIDEO PENUH:

 @abangrecond.uv
Share dekat group family okay? #tipskereta #keretarecond #unitedviable
 ♬ Dalamo Dalamo – DJ Opus

Moga bermanfaat.
Sumber: TikTok Abang Recond


Ibu Ini Kongsi Cara Buat Ubat Batuk Homemade Untuk Anak Yang Tak Serasi Dengan Ubat Pasaran

“Dah macam-macam jenis ubat batuk dah bagi anak aku makan, semua tak menjadi”
Ini merupakan antara kebimbangan bagi ibu bapa apabila anak mengalami batuk yang sukar untuk disembuh. Sudah bermacam-macam jenama ubat batuk yang dibeli di pasaran, tapi masih tidak sembuh. Jadi, salah satu langkah untuk menangani masalah ini adalah dengan buat ubat batuk secara homemade menggunakan bahan semulajadi.

ANAK TAK SERASI DENGAN UBAT BATUK

Rabu lepas Fydh dijangkiti selesema teruk & hidung tersumbat. Petang Khamis, start batuk jenis chesty cough lak. Mulanya saya berikan ubat batuk yang dibeli kat farmasi sebelum ni. Tapi Fydh tak serasi & masih batuk non stop. Menjelang malam, dah start demam lak. Pagi Jumaat tu, bawa Fydh ke klinik sebab dia dah makin kerap terbatuk. Walaupun ada kahak dalam dada, doktor cakap keadaan Fydh tak teruk sangat & tak perlu ambil nab..

Balik je dari klinik, batuk Fydh makin kerap dalam 5 minit sekali. Makan ubat batuk dari klinik pun masih tak nampak perubahan. Nafas Fydh makin laju & bunyi wheezing pulak. Nampak dia tarik nafas dalam (bila bernafas ada lekukan dalam kat tengah² pertemuan tulang selangka) sebab susah nak nafas. Kaki dia pun mula terasa sejuk je sebab tak cukup oksigen dalam badan. Dekat sejam saya ulang tepuk percussion untuk cairkan kahak & urut refleks point untuk paru-paru pada belakang, dada, tapak tangan & tapak kaki.. Urut refleks point sinus & sinus drainage untuk kurangkan hidung tersumbat. Alhamdulillah, bila dah lega sikit Fydh tertidur gak..

Masa tu la saya terfikir, sampai bila nak bergantung pada ubat batuk semata-mata.. Masa gi klinik tu, saya ada tanya doktor dah 3 bulan++ Fydh asyik batuk on-off. Walaupun dah habis ubat batuk, sesekali anak akan terbatuk & bunyi kahak dalam dada. Lepas 2-3 minggu, mesti batuk berulang lagi. Doc cakap batuk berulang dikalangan kanak-kanak ni perkara biasa. Terutamanya kanak-kanak usia 5 tahun ke bawah ni, memang selalu jer kena batuk berulang sebab imun badan tak kuat. Tapi kalau batuk disertai tanda² badan lemah, demam, nafas jadi laju serta ada lekukan dalam bawah rusuk bila bernafas, kena gi hospital lak, buat chest xray untuk check jangkitan paru-paru.
So kalau batuk on-off lagi lepas ni, takkan Fydh nak bergantung sepenuhnya pada ubat batuk & berlarutan lak sampai imun badan dia kuat..? Mungkin akan batuk lagi beberapa bulan, mungkin setahun-2..?? Apa yang buatkan saya bertambah risau.. Risiko Fydh ni kena asthma tinggi sangat sebab keluarga kedua-dua belah saya serta suami ada masalah asthma & resdung, nak Fydh sendiri pun ada mild eczema. Tu belum lagi risau kalau kena jangkitan paru-paru lak sebabkan masalah berkaitan batuk ni.. Huhu..
KURANG BERKESAN MINUM MADU SEMATA-MATA

Fydh ni kalau batuk biasa, kurang gak bila minum madu. Tapi batuk kali ni, kurang berkesan kalau minum madu semata².. Tak lama dulu, saya pernah buat resipi campuran madu+lemon+minyak zaitun (dari artikel livestrong). Masa tu saya sendiri yang alami batuk berpanjangan. Walaupun ia berkesan pada saya tapi campuran tu terlalu masam (trigger gastrik) & kurang berkesan untuk Fydh. Dalam bulan Mac lepas lak, saya pernah cuba resipi ubat batuk (madu+bawang) dari perkongsian Dr. Rizal, tapi Fydh tak gemar lak rasa bawang yang terlalu kuat. So kali ni saya gabungkan semua info yang saya dapat dari perkongsian Dr. Rizal, Dr. Suri Roowi & beberapa sumber lain untuk hasilkan resipi ubat batuk homemade yang hanya gunakan bahan-bahan alami dari dapur.. Sementara Fydh tidur tu cepat cepatlah saya masuk dapur & siapkan ubat batuk homemade ni..
Saya sempat rendam sejam je dulu sebab Fydh dah terjaga & batuk non stop balik. Badan dia mula nampak lemah sebab dia langsung tak nak makan sebabkan asyik batuk je. Lepas berikan rendaman madu tadi, sekali lagi saya buat tepuk percussion untuk cairkan kahak & buat urutan refleksologi untuk redakan batuk.. Mujur gak setiap kali saya buat tepuk percussion & urut refleks point ni, batuk Fydh akan lega sikit..
Dalam 20min++ lepas beri rendaman madu tu, batuk Fydh beransur kurang & badan dia mula berpeluh.. Sebelum ni badan dia langsung tak berpeluh (padahal dia memang jenis kuat berpeluh). Walaupun masih ada bunyi wheezing, tapi kekerapan batuk dah kurang dalam 30 minit sekali. Sampai malam, sempat 2x gak Fydh minum. Batuk pun dah kurang sejam sekali.. Bila tidur malam pun tak kerap sangat batuk macam waktu siangnya.
Pagi Sabtu, Fydh dah mula aktif & berselera bila makan. Dia masih terbatuk-batuk dalam sejam-2 sekali, tapi kahak pun dah makin cair. Takdelah susah & sakit sangat dada masa anak terbatuk-batuk tu.. Bunyi wheezing pun dah takde. Fydh pun dah mula boleh main macam biasa. Sebenarnya Sabtu tu saya sendiri pun dah jangkit selesema & batuk. Tekak mula rasa bengkak & perit disertai batuk dengan kahak yang pekat dalam dada. Lepas ambil rendaman madu ni, memang terasa perbezaannya & tekak pun dah tak rasa membengkak.
Malam tadi pun Fydh boleh tidur lena & sekali jer terbatuk tengah malam. Hari ni, masuk hari ke-4 saya berikan Fydh rendaman madu (ubat batuk homemade) ni. Syukur alhamdulillah, batuk Fydh dah makin kurang dengan izinNya.
Resipi Ubat Batuk Homemade

½ biji bawang holland/merah
150-200gm madu
3-5 ulas bawang putih
2 sudu makan minyak zaitun
1 biji lemon – diambil jus (anggaran 50ml)
11-15 biji bunga cengkih
Cara-cara:

1)Potong ½ biji bawang merah & bekukan selama 5-10 minit
2)Ketuk bawang putih, biarkan selama 10 minit.
3) Sementara menunggu tu, perah jus dari sebiji lemon. Ketepikan.
4) Tumbuk kasar cengkih & campurkan ke dalam jus lemon. Biarkan sebati seketika.

5) Bawang merah tadi boleh dileraikan atau dipotong kasar. Campurkan ke dalam madu.
6) Masukkan jus lemon & kacau.
7) Bawang putih yang telah diketuk, dicampur ke dalam minyak zaitun & dipanaskan dengan api paling kecil selama 2-3 minit sahaja. Biarkan suam sedikit sebelum dicampurkan ke dalam madu tadi.
-Rendam sekurang²nya sejam-2 pada suhu bilik supaya jus bawang keluar. Setelah 2 jam, barulah boleh disimpan dalam peti sejuk.
-Campuran madu & bawang ni lebih berkesan selepas dibiarkan terendam semalaman.

– Sebaik²nya kacau/goncang sebelum guna
-Boleh minum airnya sahaja atau makan bersama bawang (untuk Fydh, saya berikan air sahaja, tapi saya suka makan bersama bawang sebab rasa crunchy)
-Bagi kanak² ambil 1 sudu teh, 2-3 kali sehari/bila perlu
-Orang dewasa 1 sudu makan, 2-3 kali sehari/bila perlu
-Orang yang alami masalah gastrik sebaik²nya ambil 1 sudu teh je dulu & jangan ambil sewaktu perut kosong (pastikan alas perut sikit, bukannya makan sampai kenyang). Jika tiada masalah, barulah boleh ambil 1 sudu makan.
-Pastikan simpan dalam bekas bertutup

-Anak setahun ke bawah tak boleh minum madu yer.
-Sebaik-baiknya buat dalam kuantiti yang sikit (atau sukatan 2x ganda) & buat baru setiap kali habis sebab kandungan allicin & khasiat akan berkurangan jika disimpan lebih lama.

Saya share cara saya buat ubat batuk homemade ni bukan nak galakkan orang ramai supaya tak perlu ke klinik & dapatkan rawatan perubatan jika sakit ye. Tapi bila makan ubat batuk pun dah tak menjadi, atau batuk berpanjangan bolehlah cuba cara alternatif lak.. Lagipun ubat batuk homemade ni gunakan bahan-bahan alami dari dapur je.. 1 lagi kelebihannnya, banyak bahan dalam ni berfungsi untuk tingkatkan imun badan. So kalau tak batuk pun, sebenarnya boleh je ambil rendaman madu ni..
Sekarang jom saya terangkan khasiat setiap bahan-bahan dalam ubat batuk homemade ni pula..
Saya simpan dalam botol minyak (glass oilpot) supaya mudah tuang & tak perlu celup sudu setiap kali nak minum. Lebih banyak kali celup boleh sebabkan cepat rosak (kalau sudu tak betul² kering/bersih)
1.BAWANG

-Boleh gunakan bawang holland atau bawang merah. Tapi menurut Dr. Suri Roowi, bawang holland ni tinggi mineral manakala bawang merah lebih tinggi kadar antioksidan & tinggi vitamin C.
-Bawang merah bila dibekukan seketika, khasiatnya akan bertambah menjadi 200 kali ganda (info dari Dr. Suri, boleh baca post tentang sayuran antikanser)
2.MADU (pastikan yang asli)

-Tinggi antioksidan, tingkatkan imun badan
-Mengandungi pelargonium, guaifenesin dan dextromethorphan. Bahan² ni terbukti secara saintifik dapat melawan dan menghilangkan simptom batuk dan kahak. (theAsianparent Malaysia)
-Madu lebih baik dalam melegakan dan mengurangkan kesan batuk daripada diphenhydramine iaitu bahan dalam ubat batuk. (medic.usm)
-Madu kelulut merupakan madu yang terbaik, hanya amik masa 5-30 minit untuk diserap ke dalam darah. (Dr. Suri Roowi)
-Orang yang ada masalah gastrik, lebih baik gunakan madu tualang sebab madu kelulut lebih masam (Dr. Suri Roowi)
3.BAWANG PUTIH

-Bawang putih perlu diketuk/dihancurkan & dibiarkan selama 10 minit supaya Allicin terbentuk. Allicin berfungsi sebagai antikanser, membantu masalah radang, bertindak sebagai antikulat dan menghalang jangkitan bakteria. (Dr. Suri Roowi)
-Jika bawang putih yang telah diketuk & dibiarkan selama 10 minit ditambahkan minyak zaitun, akan menghasilkan Ajoene. Ia merencatkan pertumbuhan sel kanser (Dr. Suri Roowi)
-Gabungan bawang putih & minyak zaitun juga merupakan salah satu petua tradisional untuk batuk, asthma & masalah berkaitan pernafasan.
-Jika bawang putih dipanaskan dengan suhu yang rendah (35°C), akan tingkatkan lagi aktiviti enzim & menggalakkan penghasilan Allicin. Tapi ia akan termusnah pada suhu lebih tinggi dari 40°C (sebab tu panaskan bawang putih dengan api perlahan & kejap je)
-Boleh tambah bilangan bawang putih ikut selera, tapi orang yang alami masalah darah cair, perlu kurangkan/kawal pengambilan bawang putih
4.MINYAK ZAITUN

-Berfungsi sebagai antioksidan, tinggi hidroksityrosol & memainkan peranan dalam kesihatan jantung, paru-paru serta meningkatkan sistem imun
-Berfungsi melincirkan kerongkong & mengurangkan pedih akibat batuk. Ia mengandungi agen oleocanthal yang bertindak mengurangkan radang pada kerongkong sama seperti ibuprofen berfungsi.
5.LEMON

-Tinggi vitamin C (diperlukan oleh badan untuk mempercepatkan proses penyembuhan), antibakteria, tingkatkan imun, kurangkan penghasilan mukus, mengurangkan selesema & batuk.
6.CENGKIH

-Berfungsi melegakan kerongkong akibat batuk serta mengurangkan sakit tekak, batuk & asthma. Juga berfungsi sebagai antioksidan & antibakteria.
Nota Kaki:
-Jika anak terbatuk-batuk tanpa henti, selain buat tepuk percussion, pastikan
-Minum air kosong secukupnya
-Boleh juga berikan anak minum air rendaman cengkih+madu untuk berikan kelegaan pada tekak (ketuk sedikit cengkih supaya minyak patinya keluar, rendam dalam air panas & setelah suam tambah madu)
-Berikan air rebusan halia untuk kurangkan batuk (tambah madu bila dah suam).
-Banyakkan juga penggunaan cengkih/halia dalam masakan (boleh masukkan 2-3 biji cengkih ketika masak nasi, lebihkan halia jika masak bubur nasi, lebihkan cengkih & halia dalam sup, dll)
-Apa apa jenis herba & rempah ni memang kena basuh dulu sebelum guna. Saya basuh cengkih & keringkan guna kitchen towel dulu sebelum tumbuk.
Sumber : Yatie Eimra


Petua Berkesan Hilangkan Batuk Bayi Dengan Buah Delima

“Dah berminggu-minggu batuk. Doktor kata bayi bawah 2 tahun tak ada ubat. Tapi, risau juga. Apa cara hilangkan batuk anak secara semulajadi ya?”
Sebenarnya, batuk adalah satu tindakbalas badan untuk membantu mengeluarkan kahak daripada saluran pernafasan. Seperti yang kita tahu, ubat batuk dan selsema tidak sesuai untuk bayi yang berusia 2 tahun ke bawah, kecuali dengan alasan kesihatan tertentu.

Di Malaysia, Kementerian Kesihatan Malaysia tidak membenarkankan penggunaan ubat-ubat batuk dan selsema bagi kanak-kanak di bawah umur 2 tahun sejak tahun 2007.
Oleh itu, kita boleh melakukan beberapa cara semulajadi seperti rehat yang mencukupi selain mengambil beberapa lagi makanan tambahan yang berkhasiat.

Di sini kami kongsikan cara hilangkan batuk oleh Puan Farhany dengan menggunakan buah delima. Menurutnya, ia amat berkesan untuk anaknya dan berkesan dalam 2-3 hari!

Mari ikuti perkongsiannya.
Khasiat Buah Delima
Baru teringat nak share, memandangkan Salsabila tiba-tiba batuk tempoh hari, kami pun risau jika ia berpanjangan. Bukan apa, batuk yang berpanjangan boleh menyebabkan jangkitan kuman dekat paru-paru. Nauzubillahiminzalik.
Saya pernah baca kalau nak hilangkan batuk boleh guna madu. Memang ramai kata bagus guna madu. Tapi, bayi bawah 2 tahun tak digalakkan lagi makan madu kerana risiko keracunan spora.
Jadi, saya pun cuba cari alternatif lain. Cari punya cari, saya terjumpa satu blog yang mencadangkan untuk menggunakan delima sebagai pengganti madu. Menurut pembacaan saya, sedikit sebanyak fungsinya mirip macam madu iaitu bersifat panas dan tergolong dalam kategori makanan yang boleh menghilangkan mukus.
Foto Kredit: momsavenues.com
Cara Hilangkan Batuk Dengan Buah Delima
Ini cara yang saya lakukan, mudah saja.
1. Kupas
Mula-mula, ambil berapa ulas yang anda suka.
Saya ambil sedikit, boleh buat minum sekali saja.

2. Picitkan Jusnya
Buangkan biji dan picit-picitkan buah delima agar jusnya dikeluarkan.

3. Gunakan Syringe
Beginilah jusnya. Nak senang kita gunakan syringe saja. Lagipun memang anak saya, Salsabila suka sangat sedut air guna syringe.

4. Amalkan Sehari Sekali
Bagi minum sehari sekali pun dah cukup. Tapi anak saya memang suka makan buah, jadi bagi lebih sedikit pun tak mengapa.

Alhamdulillah, Berkesan!
Alhamdulillah batuk dia berkurang dengan delima ini. 2-3 hari hari baru perasan yang batuk dah tak ada langsung.
Oh ya, tindak balas jus delima ini menjadikan hingus cair keluar. Jadi, hingus sentiasa meleleh. Kena sedut selalulah lendir kahaknya. Ada juga yang keluar melalui najis bayi. Ini kesan yang saya nampak pada anak saya, Salsabila.
Apa pun, kalau makin teruk silalah rujuk doktor untuk pemeriksaan lanjut.
Selamat mencuba!

*Perkongsian asal oleh Puan Farhany tentang cara hilangkan batuk dengan buah delima melalui Facebooknya ini diterbitkan semula dengan kebenarannya.


9 Sumber Alam Bagus Untuk Hilangkan Batuk, Baru Tekak Lega!

Batuk boleh menyerang sesiapa sahaja tanpa mengira usia. Batuk ialah satu tindak balas semulajadi yang berlaku apabila terdapat bendasing dan kuman yang perlu disingkirkan. Batuk membantu menghalang jangkitan kuman daripada menyerang saluran penafasan dan memasuki paru-paru.
Jika anda mengalami masalah batuk berpanjangan, apa kata cuba 9 sumber alam yang bagus untuk hilangkan batuk seperti perkongsian Dr Suri Roowi di laman Facebooknya.

Baca juga: Ini Kebaikan Kunyit & Lada Hitam Yang Ramai Tak Tahu, Bagus Untuk Melawan Virus
9 SUMBER ALAM BAGUS UNTUK HILANGKAN BATUK, BARU TEKA LEGA

Memandangkan sekarang ini agak panas, ramai antara kita mungkin mengalami masalah batuk. Disertakan disini sumber alami untuk bantu atasi masalah batuk:

1. Minum air serbuk halia

Apabila halia dikeringkan dan dikisar jadi halia serbuk, bahan khasiat (gingerol) akan bertukar kepada shogaol. Shogaol adalah 2 kali lebih pedas berbanding gingerol. Bahan shogaol boleh bertindak sebagai ubat batuk.
2. Makan nanas

Nanas mengandungi enzim bromelain. Enzim ini bantu cairkan kahak dan kurangkan batuk.
3. Minum madu asli

Madu asli sangat membantu masalah sakit tekak dan batuk. Terdapat kajian menunjukkan ia lebih berkesan berbanding ubat moden yang mengandungi dextromethorphan.
4. Minum yoghurt atau madu kelulut

Lactobacillus adalah bakteria baik yang boleh membantu sistem penghadaman dan masalah batuk. Bakteria baik ini banyak dalam yoghurt dan kajian terkini menunjukkan lactobacillus banyak juga dalam madu kelulut.
5. Minum air limau nipis bersama madu

Limau nipis membantu merawat batuk dengan mengurangkan radang. Kulit limau nipis tinggi bahan berkhasiat (neohesperidin) berbanding jus. Caranya adalah dengan tambahkan madu asli pada kulit limau yang dihancurkan dan ditambahkan jus. Minum sedikit-sedikit sehingga sembuh. Limau nipis lebih berkesan berbanding kasturi untuk masalah batuk.
6.Hidu bawang merah

Bawang Merah adalah antara sumber yang mudah didapati untuk bantu kurangkan batuk. Caranya adalah dengan memotong dan hidu bau bawang tersebut.
7. Minum air kunyit

Kunyit secara semulajadinya mengandungi bahan kurkumin. Ia juga membantu kurangkan batuk terutamanya jenis batuk tanpa kahak. Caranya adalah ambil sedikit kunyit bersama madu, ditambah air dan diminum.
8. Minum air kayu manis

Rendam 1 atau 2 kayu manis dalam segelas air panas dan minum sedikit-sedikit. Kayu manis juga membantu masalah diabetis
9. Kumur-kumur dengan air garam – disediakan dengan melarutkan sesudu garam dengan secawan air suam.
Selamat mencuba. Jika batuk berpanjangan dinasihatkan untuk mendapatkan rawatan segera.
Sumber: Facebook Dr Suri Roowi


“Alhamdulillah setel sudah makan malam. Tapi dari tadi aku bau ‘something’ kat tangan. Ini yang leceh bila masak guna bawang. Bau kat tangan melekat lama betul! Kalau wangi sedap lah juga. Ish macam mana nak hilangkan bau bawang yang kuat ni padahal aku dah sapu losyen tangan bila selesai masak tadi”
Memang frust bila bau bawang melekat pada tangan dan kuku. Lebih-lebih lagi kalau masak untuk jumlah yang banyak seperti kenduri atau majlis. Tapi, takkan nak tinggalkan bahan ‘wajib’ ini? Kalau masak hidangan tidak ada bawang, terasa ‘kosong’ dan tidak sedap pula rasanya.

Tahukah anda sebenarnya ada tips dan petua pantas untuk hilangkan bau bawang pada tangan lepas memasak?
Foto Kredit: sretnazena.com

7 Cara Hilangkan Bau Bawang Pada Tangan Lepas Memasak
Ini 7 cara hilangkan bau bawang yang paling berkesan dan praktikal.

1. Gosok tangan pada permukaan stainless steel
Gosok tangan pada sink stainless steel sambil lalukan air pada tangan. Paling mudah, gosok tangan pada sudu sambil lalukan air pada atas tangan beberapa minit. Partikel kromium pada stainless steel meneutralkan molekul sulfur yang menaikkan bau bawang.
Foto Kredit: meltya.info
2. Lumur dengan pes garam
Ambil satu sudu garam dan letakkan pada tangan. Tambah sedikit air untuk membentuk pes dan gaul pada tangan yang berbau bawang. Biarkan beberapa minit sebelum bilas. Bukan sahaja hilang bau bawang malah garam bertindak sebagai skrub menjadikan tangan lebih lembut dan halus.
Namun, elak mengguna garam jika terdapat luka pada tangan kerana teksturnya yang kasar boleh menyakitkan tangan. Gantikan dengan gula.
Foto Kredit: csinifix.hu
3. Soda bikarbonat
Soda bikarbonat dan serbuk kopi adalah antara bahan penyah semula jadi yang berkesan untuk menghilangkan bau. Sapukan bahan-bahan ini pada tangan.
Foto Kredit: healthyfoodhouse.com
4. Rendam tangan dalam jus tomato
Jika tidak sukakan tekstur yang kasar dan keras seperti garam mahupun gula, anda boleh gunakan cecair seperti jus tomato. Rendam tangan selama lima minit dan cuci.
Jika tiada jus tomato, boleh juga gunakan jus lemon, cuka mahupun penyegar mulut seperti Listerine.
Foto Kredit: totalgymdirect.com
5. Lumur tangan dengan lepa kacang
Letak sedikit lepa kacang (peanut butter) pada tangan dan sapu sekeliling tangan. Biarkan seketika sebelum membilas dengan air bersih.
Jika kurang selesa dengan tekstur kacang lepa yang berminyak, boleh gantikannya dengan ubat gigi.
Foto Kredit: bracpet.com
6. Ramas buah oren
Buang kulit dan potong buah kepada dua bahagian. Ramas sehingga hilang cecair daripada buah oren. Gunakan kulit oren pun berkesan juga.
Bau bawang akan hilang dan digantikan dengan bau sitrus yang harum.

7. Balut dengan pita pelekat
Bagi yang tidak suka mengguna bahan-bahan di atas, bolehlah mencuba cara ini iaitu membalut tangan dengan pita pelekat. Biarkan dalam 30 minit dan tanggalkan pita. Bau yang kuat akan meresap ke pita pelekat.
Foto Kredit: wikihow.ru
Tidak susah bukan?
Hanya guna bahan yang berada di persekitaran untuk hilangkan bau bawang yang kurang menyenangkan. Bukan sahaja senang didapati malah dapat menghilangkan bau dengan cepat tanpa mengguna bahan kimia.


Cara Hilangkan Bau Bawang, Toilet & Tong Sampah Guna Cuka. Berkesan Macam Pencuci Mahal!

Menjelang musim perayaan, biasanya kita memang extra rajin nak membersihkan rumah. Tambah-tambah tengah musim PKP ni kan?
Bagi ibu-ibu yang banyak luangkan masa di dapur, boleh cuba cara hilangkan bau bawang, toilet dan tong sampah guna spray DIY daripada cuka ni untuk memudahkan kerja dapur.

Ada banyak kegunaannya yang menjadikannya setanding dengan larutan pencuci berjenama!
Jom tengok perkongsian penuh oleh Yatie Iemra di bawah ini.

Cara Hilangkan Bau Bawang, Toilet & Tong Sampah Guna Cuka
Saya buat spray cuka ni dalam kuantiti yang banyak sebab memang selalu guna.

Saya ada 3 botol DIY spray untuk kegunaan dapur, untuk lap air tumpah/spray langsir bila bau asap & juga untuk toilet.
Untuk spray langsir dan toilet tu saya tambahkan essential oil (lavender & lemon) sikit supaya wangi.

Kalau nak buat dalam kuantiti banyak macam saya ni boleh guna sukatan ni:

1½ cawan cuka
7½ cawan air
4-6 sudu sabun pencuci pinggan (kurangkan jika pencuci pinggan pekat)

Campurkan semua bahan, masuk dalam botol spray.
*Pastikan spray sentiasa ditutup bila tak digunakan supaya kepala spray tak mudah rosak
Kalau nak buat dalam kuantiti yang sedikit, boleh guna sukatan ni:

¼ cawan cuka putih
1¼ cawan air paip
1-2 sudu makan sabun pencuci pinggan

Campurkan semua bahan, masuk dalam botol spray.
NOTA :
Bancuhan ni sebenarnya tak ada sukatan yang tetap pun. Cuma kalau cuka terlebih, cat dinding/perabot anda mungkin akan rosak, tapi kalau terlalu cair nanti tak berkesan. Kalau terlebih sabun, nanti licin sangat pula bila dah kering.
Secara ringkasnya, saya buat spray ni menggunakan formula nisbah ini:

1 bahagian cuka : 5 bahagian air
kuantiti sabun dalam 25%-30% dari jumlah cuka.

NOTA :

Kalau guna sabun mandi (syampu badan) lebih wangi tapi tak berapa berkesan untuk tanggalkan kesan minyak.
So, seeloknya guna essential oil untuk wangikan. Tapi kalau tak ada, boleh juga masukkan kayu manis dalam bancuhan cuka untuk hilangkan bau masam.

8 Kegunaan Spray Cuka Di Dapur & Rumah
Spray ni memang ada banyak kegunaannya di rumah tau.
Antaranya:
1.  Hilangkan Bau Hanyir
Biasanya lepas bersihkan ayam dan siang ikan, saya akan spray pisau, papan pemotong & sinki dengan spray ni untuk hilangkan bau hanyir (ikan terutamanya).
Biarkan 5-10 minit sebelum cuci macam biasa.

2. Mudah Tanggalkan Kesan Minyak
Bila basuh bekas-bekas makanan yang berminyak ni, penutup yang paling leceh sekali nak dibersihkan.
Selalunya saya spray je dan biarkan sekejap sementara nak basuh.
3. Cuci Perkakas Baking Dengan Mudah
Boleh spray kan pada mixer dan bekas sebelum direndam kejap dengan air panas untuk pastikan semua kesan lemak dan minyak tanggal.
Basuh dan keringkan sebelum guna.
Saya juga gunakan cara yang sama untuk basuh perkakas baking lepas digunakan buat kuih atau kek.
Sangat menjimatkan masa dan menjimatkan sabun.

4. Buat Rendam Kain Lap & Span Di Dapur
Larutan ini juga boleh digunakan untuk rendam kain lap tangan, kain lap dapur atau span basuh pinggan untuk tanggalkan kesan minyak.
Sesetengah orang terus masukkan kain yang berminyak dalam mesin basuh. Sebenarnya kesan-kesan minyak tu akan buat drum mesin basuh cepat kotor (kotoran melekit-lekit, melekat dicelah getah pintu dan juga mendap dalam lubang drum).
[BACA JUGA: Cara Bersihkan Mesin Basuh Anda Yang Dah Berkeladak]
Untuk span basuh pinggan pun, biasanya bila malam saya akan spray larutan cuka ni dan rendam air panas dalam 10 minit.
Kemudian tos kering untuk elakkan span mudah berbau dan jadi tempat pembiakan bakteria.

5. Bersihkan Blender, Hilangkan Bau Bawang & Tanggalkan Karat
Spray cuka ni amat berguna untuk bersihkan blender, kurangkan bau bawang, pijar cili dan tanggalkan karat pada mata blender. Caranya sama, rendamkan sekejap dalam larutan cuka ni sebelum dibasuh.
Yang suka buat kek guna blender tu, elok sangatlah guna spray ni untuk bersihkan blender.
Saya pernah beli kek coklat yang rasa pedas cili. Terus tertutup selera nak makan!

6. Bersihkan Karat / Mendapan
Bersihkan karat/mendapan dalam cerek elektrik. Untuk bersihkan karat/mendapan dalam cerek elektrik, gunakan bancuhan spray ni dalam 1-2 cawan, kemudian tambah air paip sehingga cerek ½ penuh je (jangan letak banyak sebab bila mendidih air akan melimpah-limpah).
Biarkan suam sebelum bersihkan.
Kalau banyak sangat karat/mendapan, perlu ulang beberapa kali.

7. Bersihkan Tong Sampah
Spray cuka ni boleh digunakan untuk bersihkan tong sampah atau kurangkan bau hancing.
Salah seorang kawan yang ada kedai makan gunakan spray ni untuk toilet kedai makan dia untuk elakkan bau ‘semerbak’.
Kalau setakat spray untuk kurangkan bau-bau toilet yang tak diingini, tak nak letak sabun pencuci pinggan pun takpe. Boleh je guna cuka+air je.
Tapi kalau nak jadikan sebagai spray multipurpose (kot nak basuh sinki, kilatkan paip, tile dll) sabun tu bertindak sebagai pencuci yang lembut (sebab tu tak rosakkan permukaan perabot). Boleh kuatkan fungsi cuka jika perlu.
8. Penghalau Serangga
Paling best, spray ni juga boleh digunakan sebagai penghalau serangga.
Larutan ni bukan je membunuh nyamuk, lalat & semut. Tapi cuka tu hilangkan bahan kimia yang dihasilkan semut tadi.
Semut akan buat jalan lain, tapi kena spray dengan kerap.
Itulah antara beberapa kegunaan spray cuka yang boleh dicuba.
Insha Allah memang berguna sangat kalau ada standby dekat dapur siap-siap.
Cubalah!
*Cara hilangkan bau bawang, tandas dan tips membersihkan perkakas dapur ini dikongsikan oleh Yatie Iemra menerusi Facebook. Ia telah disunting dan diterbitkan semula dengan kebenaran. Rujuk post asal beliau di SINI untuk sebarang pertanyaan dan maklumat lanjut.


7 Cara Hilangkan Bau Durian Yang ‘Meraung’ Dalam Kereta Anda

“Banyaknya durian kat kebun Pak Ngah ni, bolehlah bawak balik KL sikit. Tapi nanti habislah kereta aku bau durian… Ish, boleh pening dibuatnya. Macam mana cara hilangkan bau durian ni nanti ye?”
Bila masuk musim durian, masing-masing mesti tak sabar nak memulakan misi mencari durian. Tapi kalau dah nama pun raja buah, baunya pun tentulah menusuk ke hidung. Ada yang suka makan durian, tapi tak tahan dengan baunya. Boleh pening kalau bau lama-lama!

Ini tentulah problem bagi anda yang nak bawa balik durian yang dibeli di tepi jalan atau dibawa dari kampung. Haru pula jadinya kalau masa ke pejabat esok, kereta pun masih kuat berbau durian.
Sebenarnya ada beberapa petua dan cara hilangkan bau durian ini dalam kereta anda.

7 Cara Hilangkan Bau Durian Dalam Kereta Dengan Berkesan
1. Guna Tangkai Durian
Petua yang pertama adalah antara yang viral baru-baru ini. Ia adalah perkongsian oleh Puan Ikha Febrian melalui Facebook yang diperolehi daripada penjual durian sendiri.

Caranya, patahkan tangkai durian dan kemudian belah hujungnya. Selepas itu, letakkan pada jejaring aircond seperti dalam gambar.
Hasilnya, bau durian pasti tiada lagi. Ramai dah cuba dan akui yang teknik ini memang berkesan!
Foto Kredit: Ikha Febrian
2. Anginkan Kereta Masa Memandu
Bungkuskan durian menggunakan 2-3 lapis beg plastik. Ikat ketat-ketat supaya baunya tak keluar dari beg. Kemudian letakkan dalam bonet kereta macam biasa.
Masa memandu, buka semua tingkap dan jangan buka air cond. Cara ini dapat menganginkan kereta dan menghindarkan bau durian yang kuat daripada terkumpul dan melekat dalam kereta anda.

3. Roti
Kalau dah sampai rumah tapi masih ada bau durian dalam kereta, bolehlah gunakan petua seterusnya ini.
Caranya, letakkan beberapa keping roti di dalam kereta. Roti ini boleh menyerap bau durian dengan berkesan. Biarkan semalaman dan keesokan paginya bau durian akan hilang dari kereta anda.
Foto Kredit: habitfresh.com
4. Kopi
Selain roti, anda boleh juga meletakkan kopi untuk menyahkan bau durian dari kereta anda.
Ambil sedikit serbuk kopi dan balutkan dalam sapu tangan atau kain kasa. Lepas itu tinggalkan semalaman dalam kereta. Nak senang, gunakan saja serbuk kopi yang siap di dalam uncang. Kopi juga boleh menyerap bau-bauan dengan efektif.
Foto Kredit: teeneelanna.com
5. Soda Bikarbonat / Baking Soda / Serbuk Penaik
Bahan yang satu ini bukan saja digunakan dalam masakan, tapi ia juga merupakan bahan serbaguna yang sewajibnya ada di setiap rumah.
Selain menanggalkan kotoran, soda bikarbonat juga boleh digunakan untuk menghilangkan bau secara semulajadi. Anda boleh meletakkan satu bekas yang berisi serbuk soda bikarbonat ini di dalam kereta.
Satu lagi cara, taburkan dulu soda penaik ini ke atas lantai kereta atau bahagian yang berbau kuat. Biarkan 2-3 jam dan lepas itu boleh vakum.

6. Daun Pandan
Petua ini mungkin biasa anda dengar. Bagi yang ada stok daun pandan di halaman atau di dapur, bolehlah gunakan beberapa helai daun pandan yang diikat.
Boleh juga potong kecil-kecil dan masukkan dalam beg jaring. Gantungkan macam air freshener.
Foto Kredit: jewelpie.com
7. Arang
Akhir sekali, anda boleh juga gunakan beberapa ketul arang untuk menyerap bau durian dalam kereta tadi.
Boleh beli arang biasa dan bubuh dalam bekas. Biarkan selama beberapa jam dalam kereta. Sekarang ni dah banyak juga arang yang dijual khas untuk menyerap bau dalam kereta.
Foto Kredit: eleganthomes.xyz
Lepas Ni, Bolehlah ‘Tapau’ Durian Selalu!
Mudah sangat kan? Lepas ini, bolehlah anda beli durian selalu. Tak pening kepala lagi nak hilangkan bau durian dalam kereta.
Cara ini juga anda boleh gunakan untuk hilangkan bau yang kurang menyenangkan di rumah, dalam peti sejuk, dan sebagainya.
Selamat mencuba!


8 Cara Hilangkan Bau Kencing Kucing Yang Kuat Menyengat. Stres Dibuatnya!

“Aduhhh kucing ni bertuah betul… Ada ke patut dia kencing dalam kasut aku. Bau dahlah kuat. Boleh hilang ke ni???”
Bau kencing kucing memang kuat dan susah dihilangkan. Kalau tak kena cara, dah 3-4 kali cuci pun tak hilang-hilang juga.

Biasanya yang suka kencing ni kucing jantanlah. Bukannya setakat di lantai, habis di dinding pun dia boleh pancut. Geram juga dibuatnya kalau harta benda kita asyik kena kencing, kan?
Menurut laman web PetMD, urin atau air kencing kucing berbau kuat kerana ia adalah salah satu cara mereka ‘menandakan’ kawasan mereka selain menarik perhatian kucing betina.

Walaupun bau kencing kucing ni pekat dan kuat, tapi sebenarnya ada cara untuk anda lakukan bagi menghilangkannya.

Jom tengok beberapa tips di bawah.
8 Petua & Cara Hilangkan Bau Kencing Kucing Dengan Berkesan
1. Serap Guna Tisu Sebanyak Boleh
Ini tips yang paling penting yang kita kena buat bila terjadinya insiden yang tak diingini ini.
Pastikan serap dulu air kencing kucing tu sebelum anda tonyoh atau gosok dengan kain. Ini untuk elakkan air kencing tu merebak dan menyebabkan ia lagi sukar ditanggalkan nanti.
Jadi, gunakan tisu dapur banyak-banyak dan tekap pada permukaan yang terkena kencing kucing tadi. Kalau tak nak membazir, tekapkan guna kain yang dah tak pakai. Serapkan atau lapkan sebanyak mana yang boleh. Lepas tu terus buang dan barulah buat deep cleaning atau cuci betul-betul.
Foto Kredit: bhg.com
2. Cuka
Antara bahan di rumah yang paling berkesan nak hilangkan bau kencing kucing ini ialah cuka makan.
Campurkan cuka dengan air suam dan masukkan ke dalam botol spray.
Semburkan ke bahagian yang terkena air kencing kucing tu dan gosokkan berulang kali.
Kalau nak lebih berkesan, campurkan cuka dengan soda bikarbonat dan tuangkan campuran tersebut pada tempat yang telah dikotori tadi. Biarkan sekejap ia meresap dan bilaskan.
Foto Kredit: tescoliving.com
3. Soda Bikarbonat
Selepas mencuci dengan cuka, gunakan lagi soda bikarbonat ni untuk ditaburkan pada tempat yang terkena air kencing kucing tu.
Contohnya kalau kucing kencing dekat sofa, taburkan banyak-banyak soda bikarbonat selepas dah cuci dengan cuka.
Serbuk soda bikarbonat akan menghilangkan bau kencing kucing selepas dibiarkan semalaman.
Foto Kredit: cnet.com
4. Serbuk Kopi / Teh / Bedak Talkum
Selain serbuk soda bikarbonat, ada juga yang kata boleh gunakan bedak talkum atau serbuk kopi atau teh untuk fungsi yang sama.
Kalau guna serbuk kopi, mungkin lebih sesuai untuk dalam kasut atau kereta. Ikatlah dulu macam yang di bawah ni.
Foto Kredit: teeneelanna.com
Atau boleh terus guna uncang teh macam ni.
Foto Kredit: karday.ru
5. Arang
Kalau tak berkesan juga, apa kata cuba gunakan arang yang orang buat BBQ tu.
Caranya, bubuh beberapa ketul ke dalam bekas yang tak pakai. Kemudian lepas dah cuci, letak pada tempat yang bau kencing tu.
Arang ini pun fungsinya menyerap bau yang tidak menyenangkan.
Foto Kredit: eleganthomes.xyz
6. Surat Khabar
Lepas dan cuci betul-betul, cuba letakkan surat khabar yang lembab atau dah dibasahkan sedikit pada tempat yang berbau hancing.
Biarkan semalaman atau lebih lama lagi. Gunakan banyak lapisan agar ia dapat menyerap bau kencing kucing yang kuat tadi.

7. Garam + Lemon
Garam dan lemon boleh dicampurkan untuk membuat pencuci DIY yang baik. Sesetengah sabun pencuci pinggan pun ada yang berenzim dan boleh menanggalkan kesan bau yang kuat.
Selepas dicuci dan dibilas beberapa kali, spraykan lagi dengan air perahan lemon untuk menghilangkan baunya.

8. Sabun Pencuci Enzim
Bukan sebarang jenis sabun boleh hilangkan bau kencing kucing yang kuat.
Kalau semua cara di atas masih tak jalan, carilah pencuci jenis enzim yang dibuat khas bagi meleraikan asid yang terkandung dalam air kencing kucing tersebut.
Ada banyak jenis produk pencuci enzim yang boleh dibeli di pasaran, contohnya seperti dalam gambar di bawah ini. (*kami tak jual ya!)

Selain itu, ada juga yang cadangkan untuk guna sabun Taharah, iaitu sabun yang biasa digunakan untuk sertu / samak. Sabun ini dikatakan berkesan sebab ia diperbuat daripada 90% tanah liat yang membantu menghilangkan bau dengan cukup efektif.
Tapi ia bukanlah akan menyebabkan fabrik anda kotor dan bertanah, ia macam sabun biasa juga cuma bahan utamanya adalah tanah liat. Namun baunya cukup wangi dan menyegarkan. (*ini pun kami tak jual juga).

Elak Kucing Kencing Lagi
Kalau perasan ada kesan air kencing kucing, janganlah bertangguh daripada mencucinya. Sebabnya bau akan bertambah kuat dan makin sukar nak dihilangkan kalau kita lambat bertindak.
Kucing juga akan datang balik dan makin suka ‘membuang’ dekat tempat yang dah di’tanda’kan tadi.
Jadi sebab itulah kena pastikan bau kencing kucing tu betul-betul hilang. Boleh spraykan serai wangi atau bubuh cat repellent untuk elakkan mereka datang lagi.
Ulangi langkah di atas untuk beberapa hari sebab kadang-kadang walaupun kita dah tak bau, kucing masih boleh menghidunya lagi!
Apapun, memang kena banyak sabar bila terkena kencing kucing pada barang yang kita sayang. Boleh stres juga kalau asyik nak kena menghadap masalah ni kan?
P/S: Siapa yang ada idea yang lagi best dan berkesan, bolehlah kongsikan dengan kami di ruangan komen ya. Semoga ramai dapat memanfaatkannya bersama. Terima kasih!